12. ฐานะการเงินและผลการดำเนินการ

12.1 งบการเงิน

12.1.1 รายงานการตรวจสอบงบการเงินโดยผู้สอบบัญชีรับอนุญาต

ผู้สอบบัญชีคือ นายประสัณห์ เชื้อพานิช ผู้สอบบัญชีรับอนุญาต เลขที่ 3051 บริษัท
ไพร้ซวอเตอร์เฮาส์คูเปอร์ส เอบีเอเอส จำกัด ได้แสดงความเห็นในรายงานการสอบบัญชี
ของบริษัทฯสำหรับปี 2545-2547 สิ้นสุดวันที่ 31 ธันวาคม ของทุกปี อย่างไม่มีเงื่อนไข
โดยให้ความเห็นว่า งบดุลรวมและงบดุล ณ วันที่ 31 ธันวาคม
ของแต่ละปีงบกำไรขาดทุนรวมและงบกำไรขาดทุน
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้น
และงบกระแสเงินสดรวมและงบกระแสเงินสด สำหรับปีสิ้นสุดวันเดียวกันของแต่ละปี
แสดงฐานะการเงินรวมและฐานะการเงินเฉพาะของบริษัทฯ
ผลการดำเนินงานรวมและผลการดำเนินงานเฉพาะของบริษัท
และกระแสเงินสดรวมและกระแสเงินสดเฉพาะของบริษัทฯ
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางสรุปงบการเงิน

บริษัท ชินแซทเทลไลท์ จำกัด (มหาชน) และบริษัทย่อย

งบดุล

[]

งบดุล (ต่อ)

[]

บริษัท ชินแซทเทลไลท์ จำกัด (มหาชน) และบริษัทย่อย

งบกำไรขาดทุน

[]

-   กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนักที่ออกจำหน่ายอยู่ในระหว่างปี

-   กำไรต่อหุ้นปรับลดคำนวณโดยใช้จำนวนหุ้นสามัญถัวเฉลี่ยถ่วงน้ำหนักที่ออกและชำระแล้วปรับปรุงด้วยจำนวนหุ้นสามัญเทียบเท่าปรับลด
    ซึ่งคำนวณโดยใช้จำนวนถัวเฉลี่ยถ่วงน้ำหนักของหุ้นสามัญที่บริษัทต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญโดยสมมติว่าบริษัทจะนำเงินที่ได้รับจากการใช้สิทธิไปซื้อหุ้นสามัญจากบุคคลภายนอกคืนมาด้วยมูลค่ายุติธรรมเพื่อนำหุ้นสามัญดังกล่าวมาใช้ในการแปลงหุ้นในการนี้
    โดยหุ้นสามัญเทียบเท่าปรับลดได้แก่ใบสำคัญแสดงสิทธิซื้อหุ้นสามัญที่ราคาตามสิทธิของใบสำคัญแสดงสิทธิมีมูลค่าต่ำกว่าราคาตลาดเฉลี่ยของหุ้นสามัญของบริษัทในระหว่างปีสิ้นสุดวันที่
    31 ธันวาคม พ.ศ. 2548

บริษัท ชินแซทเทลไลท์ จำกัด (มหาชน) และบริษัทย่อย

งบแสดงการเปลี่ยนแปลงในส่วนของผู้ถือหุ้น

[]

บริษัท ชินแซทเทลไลท์ จำกัด (มหาชน) และบริษัทย่อย

งบกระแสเงินสด

[]

บริษัท ชินแซทเทลไลท์ จำกัด (มหาชน) และบริษัทย่อย

งบกระแสเงินสด (ต่อ)

[]

บริษัท ชินแซทเทลไลท์ จำกัด (มหาชน) และบริษัทย่อย

อัตราส่วนทางการเงิน

[]

12.2 คำอธิบายและการวิเคราะห์ฐานะการเงินและผลการดำเนินงาน

1. สรุปภาพรวมของผลการดำเนินงานที่ผ่านมา

บริษัทฯ ได้ออกจำหน่ายหุ้นสามัญเพิ่มทุนจำนวน 208 ล้านหุ้น ที่ราคา 15.30 บาท/หุ้น
เมื่อเดือนมิถุนายน 2548 ที่ผ่านมา
โดยได้รับเงินจากการเพิ่มทุนสุทธิจากค่าใช้จ่ายในการจัดจำหน่ายหุ้นสามัญทั้งสิ้น 3,123 ล้านบาท

ธุรกิจบริการดาวเทียมและธุรกิจที่เกี่ยวเนื่อง

ดาวเทียมไทยคม 4 (ไอพีสตาร์) ได้ถูกจัดส่งสู่วงโคจรเมื่อวันที่ 11 สิงหาคม 2548 ที่ผ่านมา
ซึ่งหลังจากเสร็จสิ้นกระบวนการทดสอบขั้นสุดท้ายบริษัทฯ
ได้ประเมินจำนวนเชื้อเพลิงคงเหลือและได้ผลสรุปว่าดาวเทียมไทยคม 4
จะมีอายุการใช้งานประมาณ 16 ปี ซึ่งเพิ่มขึ้นจากที่ได้ประมาณไว้ที่ 12 ปี โดยดาวเทียมไทยคม 4
ได้เริ่มให้บริการอย่างเป็นทางการแก่ลูกค้ารายแรก คือ บริษัท ทีโอที จำกัด (มหาชน)
ซึ่งเป็นผู้ให้บริการหลัก (National Service Operator) ในประเทศไทยเมื่อวันที่ 9 ธันวาคม
2548 ปัจจุบันบริษัทได้ทำการติดตั้งและเปิดให้บริการเกตเวย์ไอพีสตาร์แล้วจำนวน 6 แห่ง
ในประเทศต่าง ๆ ดังนี้ ประเทศไทย เวียดนาม ออสเตรเลีย (2 เกตเวย์) นิวซีแลนด์ และ พม่า
และบริษัทฯ วางแผนที่จะทยอยติดตั้งเกตเวย์ให้ครบทั้ง 14 ประเทศโดยจะเริ่มติดตั้งในตลาดหลัก
เช่น อินโดนิเซีย มาเลเซีย จีน และ อินเดีย เป็นต้น นอกจากนั้นบริษัทฯ
ยังได้ทำการพัฒนาเทคโนโลยีของอุปกรณ์ปลายทางไอพีสตาร์ (IPSTAR User Terminal:UT)
อย่างต่อเนื่อง โดยปัจจุบันบริษัทฯ อยู่ระหว่างการพัฒนาอุปกรณ์รุ่นที่ 4
ซึ่งจะทำให้มีประสิทธิภาพการใช้งานสูงขึ้นในขณะที่ต้นทุนการผลิตลดลง

ในเดือนกุมภาพันธ์ 2549 บริษัทฯ ได้รับรางวัล 2006 Industry Innovator for
Technology Development and Application”
ซึ่งเป็นรางวัลนวัตกรรมดีเด่นของวงการดาวเทียมโลก
“ประเภทการพัฒนาเทคโนโลยีและแอพลิเคชั่น” จาก สมาคมผู้ประกอบวิชาชีพดาวเทียมนานาชาติ
(Society of Satellite Professionals International หรือ SSPI)
จากการที่พัฒนาเทคโนโลยีไอพีสตาร์จนสามารถลดต้นทุนช่องสัญญาณดาวเทียมให้ถูกลง 5-10 เท่า
และ ติดหนึ่งในสามในการเสนอชื่อเข้าชิงรางวัล “2006 Corporate Teleport Operator of
the Year Award”
หรือรางวัลสถานีบริการเทเลพอร์ตดีเด่นประเภทองค์กรของสมาคมเทเลพอร์ตโลก (The World
Teleport Association –WTA) อีกด้วย

ในส่วนของความคืบหน้าของดาวเทียมไทยคม 5 การจัดสร้างเป็นไปตามกำหนดการที่วางแผนไว้

ธุรกิจบริการโทรศัพท์

ประเทศลาว และ ประเทศกัมพูชา มีอัตราการเติบโตของจำนวนผู้ใช้บริการโทรศัพท์เพิ่มขึ้นประมาณ
61.8% และ 36.9% จากปีก่อน
โดยประเทศลาวตลาดโทรศัพท์มือถือมีการขยายตัวมากเป็นผลเนื่องมาจากมีเครื่องโทรศัพท์
(Handset) มือสองราคาถูกจากประเทศไทยส่งเข้าไปขายในประเทศลาว
ซึ่งทำให้ผู้ให้บริการโทรศัพท์เคลื่อนที่ในประเทศได้ทำการส่งเสริมการขายเจาะกลุ่มผู้มีรายได้น้อย
และ กลุ่มวัยรุ่นมากขึ้น ส่งผลให้จำนวนผู้ใช้บริการโทรศัพท์เคลื่อนที่ประเภท Prepaid เพิ่มขึ้น
ในไตรมาส 3/2548 บริษัทฯ เพิ่มทุนให้ Camshin จำนวน 2.2 ล้านเหรียญสหรัฐฯ
เพื่อนำไปขยายโครงข่ายโทรศัพท์เคลื่อนที่ในระบบ GSM
เพื่อรองรับความต้องการในการใช้โทรศัพท์ที่เพิ่มขึ้นในเขตต่างจังหวัดของกัมพูชา

1.1 ผลการดำเนินงานสำหรับปี 2548

บริษัทฯ มีรายได้จากการขายและบริการในปี 2548 ทั้งสิ้น 5,589 ล้านบาท เพิ่มขึ้น 469 ล้านบาท
หรือร้อยละ 9.2 จากปี 2547 ที่มีรายได้จากการขายและบริการทั้งสิ้น 5,120 ล้านบาท โดยมี
รายได้จากธุรกิจบริการสื่อสารดาวเทียมและบริการที่เกี่ยวเนื่อง 3,523 ล้านบาท
รายได้ธุรกิจโทรศัพท์ 2,001 ล้านบาท และ รายได้จากธุรกิจอินเตอร์เน็ต 65 ล้านบาท

บริษัทฯ มีกำไรสุทธิในปี 2548 ทั้งสิ้น 1,208 ล้านบาท เพิ่มขึ้น 352 ล้านบาท หรือร้อยละ 41.1
เมื่อเปรียบเทียบกับปีที่ผ่านมา เนื่องจากมีรายได้จากการรับรู้ค่าสินไหมทดแทนของดาวเทียมไทยคม
3 จำนวน 1,083 ล้านบาท และ มีกำไรจากอัตราแลกเปลี่ยน จำนวน 40 ล้านบาท บริษัทฯ
มีกำไรจากการดำเนินการ 680 ล้านบาท ลดลง 218 ล้านบาท หรือร้อยละ 24.3 จาก 898
ล้านบาท และมีกำไรก่อนดอกเบี้ยจ่าย ภาษี และ ค่าเสื่อมราคา 2,288 ล้านบาท เพิ่มขึ้น 120
ล้านบาท หรือร้อยละ 5.5 จาก 2,168 ล้านบาท ในรอบระยะเวลาเดียวกันของปี 2547
มีกำไรสุทธิต่อหุ้น 1.21 บาท ซึ่งคำนวณที่มูลค่าที่ตราไว้ 5 บาทต่อหุ้น

1.1.1 รายได้จากการขายและบริการ

รายได้จากการขายและบริการรวมในปี 2548 ทั้งสิ้น 5,589 ล้านบาท เพิ่มขึ้น 469 ล้านบาท หรือร้อยละ 9.2 จาก 5,120 ล้านบาท ในปีก่อน เนื่องจากมีรายได้จากการให้บริการดาวเทียมและเกี่ยวเนื่อง และ รายได้จากการให้บริการโทรศัพท์เพิ่มขึ้น 

  ---------------------------------------- ---------- ---------- ----------
  รายได้จากการขายและบริการ                   2548       2547*      %YoY

  บริการดาวเทียมและเกี่ยวเนื่อง                  3,523      3,105      13.5%

  บริการโทรศัพท์                              2,001      1,559      28.4%

  บริการอินเตอร์เน็ต**                         65         409        -84.1%

  บริการจัดพิมพ์และเผยแพร่สมุดรายนามโทรศัพท์***    -          47         -100.0%

  รวม                                      5,589      5,120      9.2%
  ---------------------------------------- ---------- ---------- ----------

* รายได้ในปี 2547 มีรายได้จากกลุ่ม CSL ในช่วงก่อนจะทำการ IPO รวมอยู่ 

** รายได้จากการให้บริการอินเตอร์เน็ตในปี 2547 ได้รวมรายได้จาก CSL ที่เกิดขึ้นในไตรมาส 1/2547 ซึ่งเป็นช่วงก่อนที่ CSL จะทำการ IPO จำนวน 343 ล้านบาท

*** ในปี 2547 ทำการรับรู้รายได้จากการให้บริการสมุดโทรศัพท์จาก TMC ที่เกิดขึ้นในไตรมาส 1/2547 ซึ่งเป็นช่วงก่อนที่ CSL จะทำการ IPO 

รายได้จากการให้บริการดาวเทียมและธุรกิจที่เกี่ยวข้อง

บริษัทฯ มีรายได้จากการให้บริการวงจรดาวเทียมและธุรกิจที่เกี่ยวข้องในปี 2548 ทั้งสิ้น 3,523
ล้านบาท เพิ่มขึ้น 418 ล้านบาท หรือ ร้อยละ 13.5 จาก 3,105 ล้านบาท
ในระยะเวลาเดียวกันของปีก่อน โดยมีรายละเอียดดังนี้

  ----------------------------------- ----------- ------------- ----------
  รายได้จากบริการดาวเทียมและเกี่ยวเนื่อง     2548        2547          %YoY

  ดาวเทียมไทยคม 1A, 2, 3 และเกี่ยวเนื่อง   2,449       2,603         -5.9%

  ไอพีสตาร์                             1,074       502           113.9%

  รวม                                 3,523       3,105         13.5%
  ----------------------------------- ----------- ------------- ----------

รายได้จากการให้บริการไอพีสตาร์ 1,074 ล้านบาท เพิ่มขึ้น 572 ล้านบาท หรือ ร้อยละ 113.9
จาก 502 ล้านบาท ในปีก่อน โดยรายได้หลักมาจากการขาย UT ซึ่งในปี 2548 บริษัทฯ มียอดขาย
UT 17,992 ตัว เพิ่มขึ้นจาก 5,476 ตัวในปี 2547 นอกจากนั้นบริษัทฯ
เริ่มรับรู้รายได้จากการให้เช่าช่องสัญญาณดาวเทียมไทยคม 4(ไอพีสตาร์) จำนวนประมาณ 26
ล้านบาท ในไตรมาส 4/2548 อีกด้วย

ปัจจุบันจำนวนผู้ใช้อินเตอร์เน็ตความเร็วสูงในภูมิภาคเอเชีย-แปซิฟิกมีอัตราการเติบโตเพิ่มขึ้น
ซึ่งผู้ให้บริการโทรคมนาคมได้มุ่งพัฒนาระบบบรอดแบนด์เพื่อตอบสนองความต้องการทางด้านความเร็วของการเชื่อมต่อข้อมูลของผู้ใช้บริการ
นอกจากนี้การบริการใหม่ของอินเตอร์เน็ตความเร็วสูง เช่น VoIP เกมออนไลน์ และ IPTV
จะเป็นตัวขับเคลื่อนความต้องการทางด้านความเร็วและการเชื่อมต่อข้อมูลเช่นกัน
ซึ่งปัจจัยดังกล่าวจะส่งเสริมให้เกิดความต้องการใช้งานดาวเทียมไทยคม 4(ไอพีสตาร์) และ
เพิ่มยอดขาย UT ในอนาคต

รายได้จากการให้เช่าช่องสัญญาณดาวเทียมไทยคมและบริการอื่นที่เกี่ยวข้อง 2,449 ล้านบาท ลดลง
154 ล้านบาท หรือ ร้อยละ 5.9 จาก 2,603 ล้านบาทในปี 2547
เนื่องจากมีการใช้งานของลูกค้าประเภทผู้ให้บริการอินเตอร์เน็ตสำหรับงาน Protrunk ลดลง
อย่างไรก็ตามในปี 2548 บริษัทฯ มีลูกค้าประเภทแพร่กระจายสัญญาณ (Broadcaster)
ที่ใช้บริการถ่ายทอดสัญญาณโทรทัศน์ผ่านดาวเทียมเพิ่มมากขึ้น
ซึ่งนอกจากลูกค้าจะใช้ช่องสัญญาณดาวเทียมไทยคมแล้วยังใช้บริการเสริม (Value Added
service) ประเภท Teleport คือการส่งสัญญาณโทรทัศน์ (Uplink) อีกด้วย

รายได้จากการให้บริการระบบโทรศัพท์

บริษัทฯ มีรายได้จากการให้บริการโทรศัพท์ในปี 2548 ทั้งสิ้น 2,001 ล้านบาท เพิ่มขึ้น 442
ล้านบาท หรือ ร้อยละ28.4 จาก 1,559 ล้านบาท ในปีก่อน
เป็นผลมาจากการเติบโตของจำนวนผู้ใช้บริการโทรศัพท์เคลื่อนที่ทั้งในประเทศกัมพูชา และ
ประเทศลาว จึงส่งผลให้ผู้ประกอบการในประเทศมียอดผู้ใช้บริการเพิ่มขึ้นโดยเฉพาะลูกค้าในระบบ
Prepaid ณ สิ้นปี LTC และ Camshin มีจำนวนผู้ใช้บริการในระบบรวมทั้งสิ้นประมาณ 471,800
ราย และ 209,425 ราย ตามลำดับ

รายได้จากการให้บริการอินเตอร์เน็ต

บริษัทฯ มีรายได้จากการให้บริการอินเตอร์เน็ตในปี 2548 ทั้งสิ้น 65 ล้านบาท ลดลงจาก 409
ล้านบาท ในปี 2547 โดยรายได้จากการให้บริการอินเตอร์เน็ตในปีนี้ไม่มีรายได้จาก CSL
รวมอยู่เนื่องจาก CSL ได้เปลี่ยนสถานะเป็นบริษัทร่วมหลังจากการทำ IPO ในไตรมาส 2/2547
ในขณะที่รายได้ในปี 2547 มีรายได้จากการให้บริการอินเตอร์เน็ตจาก CSL ในช่วงก่อนการ IPO
จำนวน 343 ล้านบาทรวมอยู่ด้วย

1.1.2 ต้นทุนขายและบริการ

บริษัทฯ มีต้นทุนรวมปี 2548 ทั้งสิ้น 3,900 ล้านบาท เพิ่มขึ้น 682 ล้านบาท หรือ ร้อยละ 21.2
จาก 3,218 ล้านบาท ในปีก่อน สาเหตุหลักเนื่องจากการเพิ่มขึ้นของต้นทุนการให้บริการดาวเทียม
และ การให้บริการโทรศัพท์ โดยสัดส่วนต้นทุนรวมต่อรายได้จากการขายและบริการรวม เท่ากับ
ร้อยละ 69.8 เปรียบเทียบกับ ร้อยละ 62.8 ในปี 2547

  --------------------------------------- ----------- ---------- ----------
  ต้นทุนขายและบริการ                         2548        2547*      %YoY

  บริการดาวเทียมและเกี่ยวเนื่อง                 2,803       2,183      28.4%

  บริการโทรศัพท์                             1,012       737        37.3%

  บริการอินเตอร์เน็ต**                        85          275        -69.2%

  บริการจัดพิมพ์และเผยแพร่สมุดรายนามโทรศัพท์***   -           23         -100.0%

  รวม                                     3,900       3,218      21.2%
  --------------------------------------- ----------- ---------- ----------

* ต้นทุนในปี 2547 มีต้นทุนจากกลุ่ม CSL ในช่วงก่อนจะทำการ IPO รวมอยู่ 

** ต้นทุนการให้บริการอินเตอร์เน็ตในปี 2547 ได้รวมต้นทุนจาก CSL ที่เกิดขึ้นในไตรมาส 1/2547 ซึ่งเป็นช่วงก่อนที่ CSL จะทำการ IPO จำนวน 201 ล้านบาท

*** ในปี 2547 มีต้นทุนการให้บริการสมุดโทรศัพท์จาก TMC ที่เกิดขึ้นในไตรมาส 1/2547
ซึ่งเป็นช่วงก่อนที่ CSL จะทำการ IPO

ต้นทุนการให้บริการดาวเทียมและธุรกิจที่เกี่ยวข้อง

ต้นทุนในการให้บริการวงจรดาวเทียมและธุรกิจที่เกี่ยวข้องในปี 2548 มีจำนวนทั้งสิ้น 2,803
ล้านบาท เพิ่มขึ้น ร้อยละ 28.4 จาก 2,183 ล้านบาทในระยะเวลาเดียวกันของปีก่อน โดยในปี
2548 บริการดาวเทียมและธุรกิจที่เกี่ยวข้องมีสัดส่วนต้นทุนต่อรายได้ เท่ากับ ร้อยละ 79.6
เพิ่มขึ้นจาก ร้อยละ 70.3 ในปี 2547
เนื่องจากมีต้นทุนค่าเสื่อมราคาเพิ่มขึ้นจากการเริ่มตัดค่าเสื่อมราคาอุปกรณ์โครงการไอพีสตาร์
รวมถึง ค่าเสื่อมราคาที่เพิ่มขึ้นจากการที่ดาวเทียมไทยคม 3 มีอายุการใช้งานลดลง

  ----------------------------------- ----------- ------------- ----------
  ต้นทุนการบริการดาวเทียมและเกี่ยวเนื่อง      2548        2547*         %YoY

  ดาวเทียมไทยคม 1A, 2, 3 และเกี่ยวเนื่อง   1,636       1,579         3.6%

  ไอพีสตาร์                             1,167       604           93.2%

  รวม                                 2,803       2,183         28.4%
  ----------------------------------- ----------- ------------- ----------

-   ต้นทุนการให้บริการไอพีสตาร์เพิ่มขึ้นประมาณ 563 ล้านบาท หรือ ร้อยละ 93.2 จากปีก่อน
    ตามการเพิ่มขึ้นของยอดขาย UT และ
    จากการที่เริ่มตัดค่าเสื่อมราคาของอุปกรณ์โครงการไอพีสตาร์ในเดือนธันวาคม 2548
    ทำให้ในปี 2548 บริษัทฯ มีต้นทุนค่าเสื่อมราคาและค่าตัดจำหน่ายเพิ่มขึ้นประมาณ 72 ล้านบาท
    ซึ่งบริษัทฯ ทำการตัดค่าเสื่อมราคาด้วยวิธีเส้นตรงเป็นระยะเวลา 15.75
    ปีตามอายุคงเหลือของสัญญาสัมปทาน
    เนื่องจากอายุสัมปทานคงเหลือน้อยกว่าอายุการใช้งานดาวเทียมไทยคม 4
    นอกจากนั้นยังมีต้นทุนค่าเบี้ยประกันดาวเทียมในวงโคจรของดาวเทียมไทยคม 4 (In-orbit
    insurance) อีกจำนวนประมาณ 18 ล้านบาท

  อย่างไรก็ตามในปี 2548 บริการไอพีสตาร์มีสัดส่วนต้นทุนต่อรายได้ร้อยละ108.7 ลดลงจาก
  ร้อยละ 120.3 ในปี 2547 เนื่องจากในปี 2548 บริษัทฯ ได้เริ่มออกจำหน่าย UT รุ่นที่ใช้
  ASIC (Application Specific Integrated Circuit)
  ที่ออกแบบเฉพาะสำหรับระบบไอพีสตาร์เพื่อเพิ่มศักยภาพให้กับอุปกรณ์
  และทำให้มีต้นทุนการผลิตลดลงจากปีก่อนที่ยังใช้แผงวงจรรุ่นเก่า

-   ต้นทุนในการให้บริการดาวเทียมไทยคม 1A, 2,3 และบริการที่เกี่ยวเนื่องเพิ่มขึ้นประมาณ 57
    ล้านบาท หรือ ร้อยละ 3.6 จากปีก่อนซึ่งจากการที่ดาวเทียมไทยคม 3
    จะมีอายุการใช้งานลดลงเหลือเพียง 2.5 ปี นับจาก วันที่ 30 มิถุนายน 2548
    ทำให้ในปีนี้บริษัทฯ มีต้นทุนค่าเสื่อมราคาของดาวเทียมไทยคม 3 เพิ่มขึ้นประมาณ 154
    ล้านบาท โดยในปี 2548 บริการดาวเทียมไทยคม 1A, 2,3
    และบริการที่เกี่ยวเนื่องมีสัดส่วนต้นทุนต่อรายได้ร้อยละ 66.8 เพิ่มขึ้นจากร้อยละ 60.7
    ในปีก่อน

ต้นทุนการให้บริการโทรศัพท์

ต้นทุนการให้บริการโทรศัพท์ในปี 2548 จำนวนทั้งสิ้น 1,012 ล้านบาท เพิ่มขึ้นร้อยละ 37.3 จาก
737 ล้านบาทในปี 2547 เนื่องจากตลาดผู้ใช้บริการโทรศัพท์ทั้งในประเทศกัมพูชา และ
ประเทศลาวมีการขยายตัวเพิ่มขึ้นมากจากปีที่ผ่านมาทำให้ในปี 2548 บริษัทฯ
ทำการขยายโครงข่ายการให้บริการโทรศัพท์เพื่อรองรับการขยายตัวดังกล่าว
ซึ่งมีผลทำให้ต้นทุนค่าตัดจำหน่ายของอุปกรณ์โครงข่ายเพิ่มขึ้นจากปีก่อน

ต้นทุนการให้บริการอินเตอร์เน็ต

ต้นทุนการให้บริการอินเตอร์เน็ตในปี 2548 จำนวนทั้งสิ้น 85 ล้านบาท ลดลงจาก 275 ล้านบาท
ในปี 2547 โดยต้นทุนบริการอินเตอร์เน็ตในปีนี้ไม่มีต้นทุนจาก CSL รวมอยู่เนื่องจาก CSL
ได้เปลี่ยนสถานะเป็นบริษัทร่วมหลังจากการทำ IPO ในไตรมาส 2/2547 ในขณะที่ต้นทุนในปี 2547
มีต้นทุนจาก CSL ในช่วงก่อนการ IPO จำนวน 201 ล้านบาทรวมอยู่ด้วย

1.1.3 ค่าใช้จ่ายในการขายและบริหาร

บริษัทฯ มีค่าใช้จ่ายในการขายและบริหาร และ ค่าตอบแทนกรรมการ (“SG&A”) ในปี 2548
รวมทั้งสิ้น 1,009 ล้านบาท เพิ่มขึ้น 5 ล้านบาท หรือร้อยละ 0.5 จาก 1,004 ล้านบาท ในปี
2547 ซึ่งในปี 2548 ไม่มี SG&A ของกลุ่ม CSL รวมอยู่ในขณะที่ปี 2547 ได้รวม SG&A ของกลุ่ม
CSL ในช่วงเวลาก่อนที่ CSL จะทำการ IPO (ไตรมาส1/2547)

SG&A ที่เพิ่มขึ้นมีสาเหตุหลักเนื่องจากมีค่าใช้จ่ายทางการตลาดเพิ่มขึ้น โดยตั้งแต่ต้นปีบริษัทฯ
ได้มุ่งเน้นการให้บริการไอพีสตาร์ในตลาดต่างประเทศ โดยเฉพาะ ออสเตรเลีย และ นิวซีแลนด์
ซึ่งให้บริการโดยบริษัทย่อย คือ บจ. ไอพีสตาร์ ออสเตรเลีย (“IPA”) และ บจ.ไอพีสตาร์
นิวซีแลนด์ (“IPNZ”) ทั้งนี้เพื่อเป็นการสร้างฐานลูกค้าก่อนที่ดาวเทียมไทยคม 4(ไอพีสตาร์)
เริ่มให้บริการ นอกจากนั้นยังได้จัดทำโฆษณาและประชาสัมพันธ์บริการไอพีสตาร์ตามสื่อต่างๆ อีกด้วย
และจากการที่บริษัทฯ ได้ทำการพัฒนาเทคโนโลยีสำหรับไมโครชิพของ UT
เพื่อให้มีประสิทธิภาพในการใช้งานและมีต้นทุนในการผลิตต่ำลงอย่างต่อเนื่อง
ส่งผลให้ไมโครชิพรุ่นเก่าล้าสมัย ดังนั้นในปี 2548 บริษัทฯ ได้ตั้งสำรองค่าเผื่อสินค้าล้าสมัยจำนวน
65 ล้านบาท

นอกจากนั้น Camshin ได้บันทึกค่าเผื่อการด้อยค่าของโครงข่ายโทรศัพท์พื้นฐานในระบบ NMT
จำนวนประมาณ 32 ล้านบาท จากการที่ Camshin ได้นำระบบ CDMA
มาใช้เพื่อให้บริการโทรศัพท์พื้นฐานแก่ลูกค้าแทนระบบ NMT
ที่เป็นโครงข่ายเดิมที่เริ่มใช้ตั้งแต่จัดตั้งบริษัทฯ โดยหลังจากทำการโอนย้ายลูกค้าจากโครงข่ายระบบ
NMT มายังระบบ CDMA แล้วเสร็จในเดือนธันวาคม 2548 ที่ผ่านมา Camshin
จึงหยุดการให้บริการในระบบ NMT

1.1.4 ผลกำไรจากการดำเนินงาน

บริษัทฯ มีกำไรจากการดำเนินงานใน ปี 2548 ทั้งสิ้น 680 ล้านบาท คิดเป็นร้อยละ 12.2
ของรายได้จากการขายและบริการรวม ลดลง 218 ล้านบาท
เมื่อเทียบกับกำไรจากการดำเนินงานของรอบเดียวกันปี 2547 จำนวนทั้งสิ้น 898 ล้านบาท
ซึ่งคิดเป็นร้อยละ 17.5 ของรายได้จากการขายและบริการรวม
โดยมีสาเหตุหลักมาจากการเพิ่มขึ้นของต้นทุนขายและบริการ
จากการเริ่มตัดค่าเสื่อมราคาสินทรัพย์โครงการไอพีสตาร์หลังจากที่บริษัทฯ
ได้เริ่มให้บริการดาวเทียมไทยคม 4(ไอพีสตาร์) กับลูกค้ารายแรก คือ บมจ. ทีโอที และ
การเพิ่มขึ้นของค่าใช้จ่ายในการขายและบริหารตามที่ได้กล่าวมาข้างต้น

1.1.5 ผลกำไรจากอัตราแลกเปลี่ยน

บริษัทฯ ใช้เครื่องมือทางการเงินเพื่อลดความเสี่ยงที่เกิดจากการเปลี่ยนแปลงของอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้าและสิทธิในการซื้อขายอัตราแลกเปลี่ยนล่วงหน้า
ทั้งนี้เพื่อป้องกันความเสี่ยงจากอัตราแลกเปลี่ยนในอนาคตของรายการขาย รายการซื้อและเงินกู้ยืม
ในปี2548 บริษัทฯ มีกำไรจากอัตราแลกเปลี่ยน ทั้งสิ้น 40 ล้านบาท
ในขณะที่ช่วงระยะเวลาเดียวกันของปีก่อนขาดทุนจากอัตราแลกเปลี่ยนจำนวน 28 ล้านบาท

1.1.6 ดอกเบี้ยจ่าย

บริษัทฯ มีดอกเบี้ยจ่ายทั้งสิ้น 193 ล้านบาท เพิ่มขึ้น 62 ล้านบาท หรือ ร้อยละ 47.3 จาก 131
ล้านบาท ในปี2547
สาเหตุหลักเนื่องจากเริ่มบันทึกดอกเบี้ยของโครงการไอพีสตาร์เป็นค่าใช้จ่ายหลังจากดาวเทียมไทยคม
4 (ไอพีสตาร์) เริ่มให้บริการในเดือนธันวาคม 2548

1.1.7 ส่วนแบ่งกำไรสุทธิจากเงินลงทุนตามวิธีส่วนได้เสีย

บริษัทฯ มีส่วนได้เสียในกำไรของบริษัทร่วมกลุ่ม CSL ในปี 2548 ทั้งสิ้น 113 ล้านบาท
ในขณะที่รับรู้ส่วนได้เสียในกำไรของบริษัทร่วมกลุ่ม CSL ในช่วงระยะเวลา 9 เดือน ปี 2547
(เม.ย-ธ.ค 47) ซึ่งเป็นเป็นช่วงหลัง IPO ของ CSL ทั้งสิ้น 112 ล้านบาท โดยในปี 2548
มีผลประกอบการจากธุรกิจอินเตอร์เน็ตลดลงเล็กน้อยจากปี 2547
สาเหตุหลักจากลูกค้าที่ใช้บริการประเภท Dial-Up
ลดลงเนื่องจากหันไปใช้บริการอินเตอร์เน็ตความเร็วสูง โดย CSL ได้พัฒนาสินค้าและบริการใหม่ๆ
อย่างต่อเนื่องซึ่งยังคงมุ่งเน้นด้านคุณภาพการให้บริการและการจัดให้มีบริการเสริมต่างๆ
ที่ตรงกับความต้องการของลูกค้าซึ่งสร้างความแตกต่าจากคู่แข่งรายอื่น
ในขณะที่มีผลประกอบการจากธุรกิจจัดพิมพ์และเผยแพร่สมุดรายนามโทรศัพท์และบริการที่เกี่ยวข้องดีขึ้น
โดยตั้งแต่ไตรมาส 3/2548 CSL
รับรู้ผลการดำเนินงานจากธุรกิจสื่อโฆษณาผ่านสมุดรายนามผู้ใช้โทรศัพท์ตามสัดส่วนการถือหุ้นในบริษัท
เทเล อินโฟมีเดีย (TMC) ที่เพิ่มขึ้นจากร้อยละ 63.25 เป็น ร้อยละ 100

1.1.8 รายการที่ไม่เกิดขึ้นประจำ (Non-Recurring Items)

ในปี 2548 บริษัทฯ ได้บันทึกรายการค่าสินไหมทดแทนของดาวเทียมไทยคม 3 จำนวน 1,083
ล้านบาท เป็นรายได้หลังจากที่บริษัทได้เซ็นต์สัญญาจัดสร้างดาวเทียมไทยคม 5
ซึ่งช่องสัญญาณบางส่วนของไทยคม 5
จะนำมาทดแทนช่องสัญญาณที่ไม่สามารถให้บริการของดาวเทียมไทยคม 3

บริษัทฯ และ ผู้เชี่ยชาญได้ร่วมกันประเมินผลกระทบที่มีต่ออายุการใช้งานของดาวเทียมไทยคม 3
และได้ผลสรุปในไตรมาส 2/2548 ว่าดาวเทียมไทยคม 3 จะมีอายุการใช้งานคงเหลือ ณ วันที่ 30
มิถุนายน 2548 ประมาณ 2.5 ปี ซึ่งการเปลี่ยนแปลงอายุการใช้งานดังกล่าวทำให้บริษัทฯ
บันทึกค่าเผื่อการด้อยค่าสินทรัพย์ภายใต้สัญญาสัมปทาน จำนวน 400 ล้านบาท
และต้องตัดจำหน่ายค่าเสื่อมราคาของดาวเทียมไทยคม 3
ตามประมาณการอายุการใช้งานคงเหลือของดาวเทียม ซึ่งจะทำให้บริษัทฯ
มีต้นทุนค่าเสื่อมราคาเพิ่มขึ้นประมาณปีละ 308 ล้านบาท
โดยต้นทุนค่าเสื่อมราคาดังกล่าวไม่ใช่รายการที่เป็นเงินสด และ
ไม่มีผลกระทบต่อการดำเนินงานของบริษัท

1.1.9 ภาษีเงินได้

บริษัทฯ มีภาระภาษีเงินได้ในปี 2548 ทั้งสิ้น 200 ล้านบาท ลดลงจาก 298 ล้านบาท ในปีก่อน
เนื่องจากผลประกอบการที่ลดลงจากปีก่อน

1.1.10 ผลกำไรสุทธิ

บริษัทฯ มีกำไรสุทธิใน ปี 2548ทั้งสิ้น 1,208 ล้านบาท คิดเป็นร้อยละ 21.6
ของรายได้จากการขายและบริการรวม เพิ่มขึ้น 352 ล้านบาท เมื่อเทียบกับกำไรสุทธิของปี 2547
จำนวนทั้งสิ้น 856 ล้านบาท ซึ่งคิดเป็นร้อยละ 16.7 ของรายได้จากการขายและบริการรวม
ทั้งนี้เนื่องมาจากในปี 2548 บริษัทฯ มีรายได้จากการขายและบริการจากการให้บริการไอพีสตาร์
และ บริการโทรศัพท์ในต่างประเทศ เพิ่มขึ้น ประกอบกับ ในปี 2548 บริษัทฯ
รับรู้ค่าสินไหมทดแทนดาวเทียมไทยมคม 3 เป็นรายได้จำนวน 1,083 ล้านบาท
และมีกำไรจากอัตราแลกเปลี่ยนจำนวน 40 ล้านบาท

1.1.11 อัตราผลตอบแทนผู้ถือหุ้นและอัตราตอบแทนจากสินทรัพย์

อัตราผลตอบแทนผู้ถือหุ้นสำหรับ ปี 2548 เท่ากับร้อยละ 10.68 ซึ่งเพิ่มขึ้นจาก ปี 2547
และสำหรับอัตราผลตอบแทนจากสินทรัพย์ ปี 2548 เท่ากับร้อยละ 3.94 ซึ่งมีจำนวนเพิ่มขึ้นจากปี
2547 ทั้งนี้เนื่องจากการเพิ่มขึ้นของกำไรสุทธิ อย่างไรก็ตามบริษัทฯ
เพิ่งเริ่มมีรายได้จากการลงทุนในโครงการดาวเทียมไทยคม 4(ไอพีสตาร์) ในเดือนธันวาคม 2548
ประกอบกับบริษัทฯ อยู่ระหว่างการก่อสร้างดาวเทียมไทยคม 5
ซึ่งการลงทุนดังกล่าวยังไม่ก่อให้เกิดรายได้แก่บริษัทฯ บริษัทฯ
คาดว่าจะมีรายได้จากการให้บริการไอพีสตาร์เพิ่มขึ้นในปี 2549
ประกอบการเริ่มให้บริการของดาวเทียมไทยคม 5 ประมาณกลางปี 2549
จะส่งผลให้มีอัตราผลตอบแทนจากสินทรัพย์ในปี 2549เพิ่มขึ้น

ในเดือนสิงหาคม 2548 ที่ประชุมผู้ถือหุ้น CSL
ได้มีมติให้จ่ายเงินปันผลสำหรับผลประกอบการครึ่งปีแรกปี 2548 จำนวน 0.12 บาท/หุ้น และ วันที่
24 กุมภาพันธ์ 2549 CSL ได้ประกาศจ่ายเงินปันผลจากผลการดำเนินงานปี 2548 อีกจำนวน
0.33 บาท/หุ้น และ วันที่ 23 มกราคม 2549 LTC
ได้ประกาศจ่ายเงินปันผลจากผลการดำเนินงานปี 2548 เป็นเงินจำนวน 6 ล้านเหรียญสหรัฐฯ

2. ฐานะการเงิน

2.1 สินทรัพย์

ส่วนประกอบของสินทรัพย์ และคุณภาพของสินทรัพย์

ณ สิ้นปี 2548 บริษัทฯ มีสินทรัพย์รวม 33,687 ล้านบาท เพิ่มขึ้น 6,100 ล้านบาท หรือ ร้อยละ
22.1 จาก 27,587 ล้านบาท ณ สิ้นปี 2547 เนื่องจาก มีการลงทุนในโครงการไอพีสตาร์ และ
โครงการดาวเทียมไทยคม 5
รวมถึงมีการขยายโครงข่ายโทรศัพท์ในประเทศกัมพูชาและลาวอย่างต่อเนื่อง โดยสินทรัพย์สุทธิ
ของกลุ่ม CSL ถูกบันทึกในรายการเงินลงทุนในบริษัทร่วม

ตามหมายเหตุประกอบงบการเงินประจำปี 2548 ข้อ 26 สินทรัพย์ของบริษัทฯ
สามารถจำแนกตามสายธุรกิจหลักได้ดังนี้

+---------------------------------+-----------------+-----------------+
| สายธุรกิจ                         | 31 ธันวาคม 2548  | 31 ธันวาคม 2547  |
|                                 |                 |                 |
|                                 | (ล้านบาท)        | (ล้านบาท)        |
+---------------------------------+-----------------+-----------------+
| ธุรกิจบริก                         | 28,160          | 22,572          |
| ารสื่อสารดาวเทียมและบริการที่เกี่ยวเนื่อง |                 |                 |
+---------------------------------+-----------------+-----------------+
| ธุรกิจการให้บริการอินเตอร์เน็ต         | 36              | 54              |
+---------------------------------+-----------------+-----------------+
| ธุรกิจการให้บริการระบบโทรศัพท์        | 4,767           | 4,018           |
+---------------------------------+-----------------+-----------------+

ส่วนประกอบหลักของสินทรัพย์

+---------------------+-----------+-----------+----------+------------+
| สินทรัพย์              | 31 ธันวาคม |           | 31       |            |
|                     | 2548      |           | ธันวาคม   |            |
|                     |           |           | 2547     |            |
+---------------------+-----------+-----------+----------+------------+
|                     | จำนวน     | ร้อยละของ  | จำนวน    | ร้อยละของ   |
|                     |           |           |          |            |
|                     | (ล้านบาท)  | สินทรัพย์รวม | (ล้านบาท) | สินทรัพย์รวม  |
+---------------------+-----------+-----------+----------+------------+
| สินทรัพย์หมุนเวียน       | 3,221     | 9.6       | 2,726    | 9.9        |
+---------------------+-----------+-----------+----------+------------+
| เงินลงทุนในบริษัทร่วม    | 780       | 2.3       | 759      | 2.8        |
+---------------------+-----------+-----------+----------+------------+
| อาคาร และอุปกรณ์      | 8,242     | 24.5      | 19,638   | 71.2       |
+---------------------+-----------+-----------+----------+------------+
| อาคารและอ           | 19,312    | 57.3      | 3,933    | 14.3       |
| ุปกรณ์ภายใต้สัญญาสัมปทาน |           |           |          |            |
+---------------------+-----------+-----------+----------+------------+

ลูกหนี้การค้าและรายได้ค้างรับ

ณ สิ้นปี 2548 บริษัทฯ มีลูกหนี้การค้าและรายได้ค้างรับสุทธิทั้งสิ้น 1,203 ล้านบาท เพิ่มขึ้น 212
ล้านบาท จากลูกหนี้การค้าและรายได้ค้างรับสุทธิ ณ สิ้นปี 2547 ทั้งสิ้น 991 ล้านบาท โดยใน ปี
2548 บริษัทฯ มีระยะเวลาในการเก็บหนี้เฉลี่ย 71 วัน เพิ่มขึ้นจาก 68 วันในปี 2547
ซึ่งสาเหตุหลักที่ทำให้มีระยะเวลาเก็บหนี้เฉลี่ยเพิ่มขึ้น
และมีระยะเวลาในการเก็บหนี้เฉลี่ยที่สูงกว่าระยะเวลาการให้สินเชื่อทางการค้า (credit term)
ซึ่งตามนโยบายบริษัทฯ คือ 30 วัน
เนื่องจากลูกค้าส่วนใหญ่เป็นลูกค้าในอินเดียซึ่งมักมีอุปสรรคในการขออนุญาตโอนเงินออกนอกประเทศจากรัฐบาล
โดยมีรายละเอียดลูกหนี้การค้า-บุคคลภายนอก
แยกตามอายุหนี้ค้างชำระในหมายเหตุประกอบงบการเงิน 5 ของงบการเงินปี 2548

ในส่วนของลูกหนี้การค้า บริษัทฯ
มีการสอบทานความสามารถในการเก็บเงินของฝ่ายตามหนี้อย่างสม่ำเสมอ บริษัทฯ
เชื่อมั่นว่าค่าเผื่อหนี้สงสัยจะสูญของบริษัทฯ
ซึ่งบันทึกจากการวิเคราะห์ลูกหนี้แต่ละรายนั้นเพียงพอต่อหนี้สงสัยจะสูญ โดย ณ สิ้น ปี 2548 บริษัทฯ
มีค่าเผื่อหนี้สงสัยจะสูญเป็นจำนวนทั้งสิ้น 487 ล้านบาท
โดยสามารถตรวจสอบรายละเอียดของลูกหนี้การค้า-บุคคลภายนอกแยกตามอายุหนี้ที่ค้างชำระได้ในหมายเหตุประกอบงบการเงิน
5 ของงบการเงิน ปี 2548 ภายหลังจากการตั้งค่าเผื่อหนี้สงสัยจะสูญแล้ว ฝ่ายกฎหมายของบริษัทฯ
จะเริ่มกระบวนการทางกฎหมายในการติดตามทวงหนี้ให้จนถึงที่สุดก่อนจะพิจารณาตัดจำหน่ายลูกหนี้การค้าและค่าเผื่อหนี้สงสัยจะสูญที่เรียกเก็บไม่ได้

สินค้าคงเหลือ

ณ สิ้นปี 2548 บริษัทฯ มีสินค้าคงเหลือสุทธิทั้งสิ้น 606 ล้านบาท เพิ่มขึ้น 280 ล้านบาท
จากสินค้าคงเหลือสุทธิ ณ สิ้นปี 2547 ทั้งสิ้น 326 ล้านบาท
โดยสาเหตุหลักของการเพิ่มขึ้นของสินค้าคงเหลือสุทธิมาจากการเพิ่มขึ้นของสินค้าสำเร็จรูป จำนวน
416 ล้านบาท เนื่องจากบริษัทฯ ได้เตรียม User Terminal ของระบบไอพีสตาร์
เพื่อเตรียมจัดส่งให้กับลูกค้าที่มียอดสั่งซื้อในช่วงปลายปี 2548
รวมถึงเพื่อรองรับยอดขายที่คาดว่าจะเพิ่มขึ้นหลังจากการให้บริการอย่างเต็มรูปแบบของดาวเทียมไทยคม
4(ไอพีสตาร์) โดยภายหลังจากการเปิดให้บริการระบบไอพีสตาร์ แล้ว บริษัทฯ
จะบริหารจัดการสินค้าคงเหลือให้มีปริมาณลดลงมาอยู่ในระดับที่เหมาะสม

เมื่อพิจารณาระยะเวลาขายสินค้าเฉลี่ยของบริษัทฯ จะพบว่า บริษัทฯ
มีระยะเวลาขายสินค้าเฉลี่ยประมาณ 152 วัน ลดลงจาก 194 วัน ในปี 2547 เนื่องจากในปี
2548 บริษัทฯ สามารถขาย User Terminal ของระบบไอพีสตาร์ได้ถึง 17,992 ตัว
เพิ่มขึ้นจากประมาณ 5,500 ตัวในปี 2547

บริษัทฯ ทำการตรวจสอบคุณภาพของสินทรัพย์อย่างสม่ำเสมอ โดยในปี 2548 บริษัทฯ
มีค่าเผื่อสินค้าล้าสมัยสะสม เป็นจำนวน 147 ล้านบาท สำหรับสินค้าคงเหลือของบริษัทฯ
ซึ่งส่วนใหญ่เป็นค่าเผื่อสำหรับ IPSTAR User Terminal
ที่ระบบการทำงานล้าสมัยเนื่องจากบริษัทฯ
ได้ทำการพัฒนาระบบการทำงานของอุปกรณ์ดังกล่าวอย่างต่อเนื่อง

เงินลงทุนซึ่งบันทึกโดยวิธีส่วนได้เสีย

เนื่องจากการเปลี่ยนสภาพจากบริษัทย่อย เป็นบริษัทร่วม ของ CSL ตั้งแต่ไตรมาส 2/2547 บริษัทฯ
จึงบันทึกเงินลงทุนใน CSL ในรายการเงินลงทุนในบริษัทร่วม แทนการรับรู้ฐานะทางการเงิน
(สินทรัพย์ และ หนี้สิน แต่ละรายการ) ในงบการเงินรวมของบริษัทฯ โดย ณ สิ้น ปี 2548 บริษัทฯ
มีเงินลงทุนในบริษัทร่วมทั้งสิ้น 780 ล้านบาท เพิ่มขึ้นจาก 759 ล้านบาท ณ สิ้นปี 2547

ในเดือนสิงหาคม 2548 ที่ประชุมผู้ถือหุ้น CSL
ได้มีมติให้จ่ายเงินปันผลสำหรับผลประกอบการครึ่งปีแรกปี 2548 จำนวน 0.12 บาท/หุ้น และ วันที่
24 กุมภาพันธ์ 2549 CSL ได้ประกาศจ่ายเงินปันผลจากผลการดำเนินงานปี 2548 อีกจำนวน
0.33 บาท/หุ้น

อาคารและอุปกรณ์

บริษัทฯ มีอาคารและอุปกรณ์สุทธิ(“PPE”) ณ สิ้นปี 2548 ทั้งสิ้น 8,242 ล้านบาท ลดลง 11,396
ล้านบาท จาก ณ สิ้นปี 2547 ที่มีจำนวนทั้งสิ้น 19,638 ล้านบาท
เนื่องจากได้ทำการโอนสินทรัพย์โครงการไอพีสตาร์ไปบันทึกในรายการอาคารและอุปกรณ์ภายใต้สัญญาสัมปทานหลังจากที่ได้โอนกรรมสิทธิ์ให้แก่กระทรวงเทคโนโลยีสารสนเทศ
(“MICT”) และ
มีสินทรัพย์โครงการไอพีสตาร์ที่เกี่ยวข้องกับการพัฒนาถูกโอนไปบันทึกเป็นสินทรัพย์ที่ไม่มีตัวตน โดย
PPE ณ สิ้นปี 2548 มีเงินลงทุนโครงการดาวเทียมไทยคม 5 ที่ได้เริ่มดำเนินโครงการในปี 2548
รวมอยู่จำนวนทั้งสิ้น 1,717 ล้านบาท และ มีอาคารและอุปกรณ์สุทธิภายใต้สัญญาสัมปทานของ
Camshin จำนวนทั้งสิ้น 2,504 ล้านบาท เพิ่มขึ้นสุทธิประมาณ 488 ล้านบาทจาก 2,016 ล้านบาท
ณ สิ้นปี 2547 ซึ่งในปี 2548 Camshin ได้บันทึกการด้อยค่าของระบบ NMT จำนวนทั้งสิ้น 32
ล้านบาท โดย Camshin จะต้องโอนกรรมสิทธิ์ของสินทรัพย์ดังกล่าวให้แก่รัฐบาลกัมพูชา
เมื่อสิ้นสุดระยะเวลาสัมปทานในวันที่ 4 มีนาคม 2571

อาคารและอุปกรณ์ภายใต้สัญญาสัมปทาน

บริษัทฯ มีอาคารและอุปกรณ์ภายใต้สัญญาสัมปทานสุทธิ ณ สิ้นปี 2548 ทั้งสิ้น 19,312 ล้านบาท
เพิ่มขึ้น15,379 ล้านบาท จาก ณ สิ้นปี 2547 ที่มีจำนวนทั้งสิ้น 3,933 ล้านบาท
จากการบันทึกสินทรัพย์โครงการไอพีสตาร์ที่โอนมาจาก PPE ตามที่ได้กล่าวมาแล้วข้างต้น
ในขณะที่มีการบันทึกการด้อยค่าของดาวเทียมไทยคม 3 จำนวน 400 ล้านบาท

2.2 สภาพคล่อง

2.2.1 อัตราส่วนสภาพคล่องและหนี้สินระยะสั้น

ณ สิ้นปี 2548 บริษัทฯ มีอัตราส่วนสินทรัพย์หมุนเวียนต่อหนี้สินหมุนเวียน 0.58 เท่า เพิ่มขึ้นจาก
0.44 เท่า ณ สิ้นปี 2547 เนื่องจากมีเงินกู้ระยะสั้นลดลง 1,354 ล้านบาท (2548: 38
ล้านบาท, 2547:1,392 ล้านบาท) เนื่องจาก ได้นำเงินที่ได้รับจากการเพิ่มทุน และ
เงินปันผลรับจาก CSL มาชำระคืนเงินกู้ระยะสั้น ในขณะที่มีสินทรัพย์หมุนเวียนเพิ่มขึ้น

อัตราส่วนความสามารถในการชำระดอกเบี้ยของบริษัทฯ สำหรับ ปี 2548 เท่ากับ 2.93 เท่า
ลดลงจาก 7.11 เท่า ในปี 2547 เนื่องจากมีภาระดอกเบี้ยจ่ายเพิ่มขึ้น บริษัทฯ
มีอัตราส่วนความสามารถในการชำระภาระผูกพันลดลงจาก 0.34 เท่า สำหรับปี 2547 เป็น 0.20
เท่า สำหรับปี 2548 โดยสาเหตุที่อัตราส่วนความสามารถในการชำระภาระผูกพันของบริษัทฯ
มีจำนวนต่ำเนื่องจากโครงการดาวเทียมไทยคม 4(ไอพีสตาร์)
เพิ่งเริ่มให้บริการอย่างเต็มรูปแบบในช่วงปลายปี 2548 ทำให้บริษัทฯ
ยังมีกระแสเงินสดจากการให้บริการดาวเทียมไอพีสตาร์เพียงเล็กน้อย
ในขณะที่มีภาระการชำระดอกเบี้ยจากเงินกู้ยืมของโครงการไอพีสตาร์ รวมถึง บริษัทฯ
เริ่มชำระคืนเงินต้นของเงินกู้ยืมโครงการไอพีสตาร์ตั้งแต่เดือนพฤศจิกายน 2548 เป็นต้นมา
โดยบริษัทฯ คาดว่าภายหลังจากที่บริษัทฯ ได้จัดส่งดาวเทียมไอพีสตาร์ขึ้นสู่วงโคจรสำเร็จและ
เริ่มให้บริการไอพีสตาร์จากดาวเทียมดวงดังกล่าวแล้ว
จะเป็นผลให้อัตราส่วนความสามารถในการชำระภาระผูกพันของบริษัทฯ
เพิ่มขึ้นในอนาคตซึ่งจะแสดงถึงเสถียรภาพโครงสร้างเงินทุนและความสามารถในการชำระดอกเบี้ยและภาระผูกพัน

ณ สิ้นปี 2548 บริษัทฯ มีวงเงินที่ยังไม่ได้ใช้จากธนาคารในประเทศและต่างประเทศ จำนวน
1,555 ล้านบาท และ 66 ล้านเหรียญสหรัฐฯ (ณ. วันที่ 31 ธันวาคม 2547: 628 ล้านบาท และ
79 ล้านเหรียญสหรัฐฯ)

2.2.2 งบกระแสเงินสด

บริษัทฯ มี กระแสเงินสดจากการดำเนินงานในปี 2548 ทั้งสิ้น 1,847 ล้านบาท
ในขณะที่มีกระแสเงินใช้ไปเพื่อการลงทุนทั้งสิ้น 6,512 ล้านบาท ซึ่งส่วนใหญ่เป็นเงินลงทุน
เพื่อโครงการดาวเทียมไทยคม 4(ไอพีสตาร์) เพื่อขยายโครงข่ายโทรศัพท์ และ
เพื่อโครงการดาวเทียมไทยคม 5
ซึ่งโครงการลงทุนดังกล่าวได้รับสนับสนุนเงินทุนจากสถาบันการเงิน นอกจากนั้นบริษัทฯ
ได้ใช้เงินรับจากการเพิ่มทุนบางส่วนเพื่อชำระค่าเบี้ยประกันการจัดส่งดาวเทียมไทยคม
4(ไอพีสตาร์) ด้วย ในปี 2548 บริษัทฯ มีเงินปันผลรับจากกลุ่ม CSL จำนวนทั้งสิ้น 93 ล้านบาท
ซึ่งบริษัท ชินบรอดแบนด์ อินเตอร์เน็ต (ประเทศไทย) จำกัด (“SBI”) ซึ่งเป็นผู้ถือหุ้นใน CSL
ได้นำเงินปันผลรับดังกล่าวไปชำระคืนเงินกู้ระยะสั้น บริษัทฯ
มีกระแสเงินสดรับจากการจัดหาเงินสุทธิในปี 2548 ทั้งสิ้น 4,348 ล้านบาท
โดยมีเงินสดรับจากการเพิ่มทุนสุทธิประมาณ 3,167 ล้านบาทซึ่งมาจากการออกหุ้นเพิ่มทุนในไตรมาส
2/2548
และจากการใช้สิทธิในการซื้อหุ้นของพนักงานและผู้บริหารที่ได้รับการจัดสรรหุ้นสามัญของบริษัทฯ
ในโครงการ ESOP นอกจากนั้นบริษัทฯ ได้เบิกเงินกู้ระยะยาวเพื่อใช้ในโครงการไอพีสตาร์
โครงการดาวเทียมไทยคม 5 และ การขยายโครงข่ายโทรศัพท์ ในขณะที่บริษัทฯ
ได้นำเงินที่ได้รับจากการเพิ่มทุนบางส่วนไปชำระคืนเงินกู้ระยะสั้น และ ในปี 2548 บริษัทฯ
เริ่มชำระคืนเงินกู้ระยะยาวของโครงการไอพีสตาร์ บริษัทฯมีเงินสดคงเหลือ ณ วันที่ 31 ธันวาคม
2548 ทั้งสิ้น 677 ล้านบาท

2.3 รายจ่ายลงทุน และ แหล่งที่มาของเงินทุน

รายจ่ายลงทุนของบริษัทฯ ในปี 2548 ส่วนใหญ่เป็นการลงทุนในโครงการดาวเทียมไอพีสตาร์
โครงการดาวเทียมไทยคม 5 และ การขยายโครงข่ายโทรศัพท์ในประเทศลาว และ กัมพูชา
โดยโครงการดังกล่าวได้รับการสนับสนุนเงินทุนจากสถาบันการเงิน โดยบริษัทฯ
ยังได้นำเงินที่ได้รับจากการเพิ่มทุนบางส่วนมาใช้เพื่อโครงการไอพีสตาร์อีกด้วย

โครงสร้างเงินทุน

ตามงบดุลรวมของบริษัทฯ ณ สิ้น ปี 2548 อัตราส่วนหนี้สินรวมต่อส่วนของผู้ถือหุ้นของบริษัทฯ
อยู่ในระดับ 1.48 เท่าลดลง จาก 2.01 เท่า ณ สิ้นปี 2547 เนื่องจากในปี 2548 บริษัทฯ
ได้ทำการเสนอขายหุ้นสามัญเพิ่มทุน จำนวน 208 ล้านหุ้น ที่ราคาหุ้นละ 15.3 บาท/หุ้น
ส่งผลให้บริษัทฯ มีโครงสร้างเงินทุนที่แข็งแกร่งมากขึ้น

แหล่งที่มาของเงินทุน

หนิ้สิน

ณ สิ้นปี 2548 บริษัทฯ มีเงินกู้ยืมสุทธิทั้งสิ้น 17,134 ล้านบาท เพิ่มขึ้น 823 ล้านบาท จาก
16,311 ล้านบาท ณ สิ้นปี 2547 โดยมีเงินกู้ระยะยาวเพิ่มขึ้นสุทธิประมาณ 2,854 ล้านบาท
จากการเบิกเงินกู้ระยะยาวเพื่อโครงการดาวเทียมไทยคม 4 (ไอพีสตาร์) และ
เบิกเงินกู้เพื่อโครงการไทยคม 5 โดยบริษัทฯ
ได้เริ่มจ่ายชำระคืนเงินกู้ยืมระยะยาวของโครงการไอพีสตาร์ตั้งแต่เดือนพฤศจิกายน 2548 และ
ได้นำเงินที่ได้รับจากการเพิ่มทุน และ เงินปันผลรับจาก CSL มาชำระคืนเงินกู้ระยะสั้น
ทำให้เงินกู้ยืมระยะสั้นลดลงเหลือเพียง 38 ล้านบาท จาก 1,392 ล้าน ณ สิ้นปี 2547

ณ สิ้นปี 2548 บริษัทฯ มีเงินกู้ยืมที่มีอัตราดอกเบี้ยคงที่ทั้งสิ้น 3,323 ล้านบาท
และที่มีอัตราดอกเบี้ยลอยตัว ทั้งสิ้น 13,932 ล้านบาท
โดยคิดเป็นอัตราดอกเบี้ยถัวเฉลี่ยถ่วงน้ำหนักเท่ากับร้อยละ 5.22 ต่อปี ซึ่งเพิ่มขึ้นจาก ปี 2547
ที่มีอัตราเท่ากับร้อยละ 3.13 ต่อปี

สัญญาเงินกู้สำหรับโครงการดาวเทียมไอพีสตาร์

เมื่อวันที่ 7 พฤศจิกายน พ.ศ. 2545 บริษัทฯ ได้ลงนามในสัญญาเงินกู้จำนวน 389.3
ล้านดอลลาร์สหรัฐ ซึ่งประกอบด้วย 3 สัญญา ดังนี้

  ก.
  สัญญาเงินกู้สำหรับวงเงินที่ได้รับการค้ำประกันจากธนาคารเพื่อการส่งออกและนำเข้าแห่งประเทศสหรัฐอเมริกา
  (Export - Import Bank of the United States) จำนวน 184.5 ล้านเหรียญสหรัฐ
  อายุสัญญา 9.5 ปี

  ข.
  สัญญาเงินกู้สำหรับวงเงินที่ได้รับการค้ำประกันจากธนาคารเพื่อการส่งออกและนำเข้าแห่งประเทศฝรั่งเศส
  (Compagnie Francaise d’ Assurance pour le Commerce Exterieur) จำนวน
  79.8 ล้านเหรียญสหรัฐ อายุสัญญา 9.5 ปี

  ค. สัญญาเงินกู้สำหรับวงเงินจากกลุ่มธนาคารพาณิชย์อื่น ๆ จำนวน 125 ล้านเหรียญสหรัฐ
  อายุสัญญา 6 ปี โดยไม่มีการค้ำประกัน

สัญญาเงินกู้แต่ละสัญญาข้างต้นมีการกำหนดอัตราดอกเบี้ยที่แตกต่างกันคือเป็นอัตราดอกเบี้ยเงินกู้ลอยตัวอ้าง
อิงกับอัตราดอกเบี้ย London Inter-Bank Offer Rate (“LIBOR”) ระยะเวลา 6
เดือนบวกส่วนต่าง และอัตราดอกเบี้ยแบบคงที่
บริษัทต้องจ่ายค่ารักษาวงเงินสำหรับส่วนของเงินกู้ที่ยังไม่ได้เบิกถอน
และในสัญญาเงินกู้ระบุให้บริษัทปฏิบัติตามเงื่อนไขในการดำรงอัตราส่วนทางการเงิน
การจ่ายเงินปันผล การค้ำประกัน การขายหรือโอนสินทรัพย์ และการลงทุน
การจ่ายชำระคืนเงินต้นและดอกเบี้ยจากเดิมกำหนดให้บริษัทจ่ายปีละ 2 ครั้ง
เปลี่ยนเป็นการจ่ายแบบการทยอยชำระคืนรายเดือน สำหรับวงเงินกู้ที่ได้รับการค้ำประกันจาก
Export-Import Bank of the United States และ Compagnie Francaise
d’Assurance pour le Commerce Exterieur
จะเริ่มชำระคืนเงินต้นและดอกเบี้ยเป็นรายเดือนตั้งแต่เดือนพฤศจิกายน พ.ศ. 2548 ถึง พฤษภาคม
พ.ศ. 2556 และสำหรับเงินกู้จากกลุ่มธนาคารพาณิชย์อื่นๆ
จะเริ่มชำระคืนเงินต้นและดอกเบี้ยเป็นรายเดือนตั้งแต่เดือนพฤศจิกายน พ.ศ. 2548 ถึง
พฤศจิกายน พ.ศ. 2552

สัญญาเงินกู้สำหรับโครงการดาวเทียมไทยคม 5

บริษัทฯ
ได้ลงนามสัญญาเงินกู้ที่ได้รับการค้ำประกันจากธนาคารเพื่อการส่งออกและนำเข้าแห่งประเทศฝรั่งเศสสำหรับโครงการดาวเทียมไทยคม
5 เมื่อวันที่ 8 สิงหาคม พ.ศ. 2548 จำนวน 33.01 ล้านเหรียญสหรัฐฯ อายุสัญญา 8.75 ปี
และเมื่อวันที่ 13 ตุลาคม พ.ศ. 2548 จำนวน 38.36 ล้านเหรียญสหรัฐฯ อายุสัญญา 8.58 ปี
โดยเงินกู้ยืมตามสัญญาดังกล่าวมีอัตราดอกเบี้ยแบบคงที่
ทั้งนี้บริษัทต้องปฏิบัติตามเงื่อนไขตามสัญญาเงินกู้ในการดำรงอัตราส่วนทางการเงิน
การจ่ายเงินปันผล การค้ำประกัน และการขายหรือโอนสินทรัพย์
การชำระคืนเงินต้นและดอกเบี้ยกำหนดให้บริษัทจ่ายปีละ 2 ครั้ง
โดยกำหนดให้ชำระคืนเงินต้นครั้งแรกภายใน 6 เดือนนับจาก In - Orbit Acceptance
ของดาวเทียมไทยคม 5

การค้ำประกัน หนี้สินที่อาจจะเกิดขึ้นในภายหน้า และภาระผูกพัน

บริษัทฯ มีการค้ำประกัน หนี้สินที่อาจจะเกิดขึ้นในภายหน้า และภาระผูกพัน
ตามรายละเอียดในหมายเหตุประกอบงบการเงิน 24 และ 25 ของงบการเงินปี 2548

ส่วนของผู้ถือหุ้น

ณ สิ้นปี 2548 บริษัทฯ มี ส่วนของผู้ถือหุ้นทั้งสิ้น 13,584 ล้านบาท โดยมีทุนเรียกชำระแล้ว จำนวน
5,454 ล้านบาท และ ส่วนเกินมูลค่าหุ้นจำนวน 4,296 ล้านบาท เพิ่มขึ้นจาก 4,384 ล้านบาท
และ 2,198 ล้านบาท ณ สิ้นปี 2547 ตามลำดับ จากการออกหุ้นเพิ่มทุนจำนวน 208 ล้านหุ้น
ที่ราคา 15.3 บาท/หุ้น เมื่อเดือนมิถุนายน 2548 ที่ผ่านมา และ
จากการใช้สิทธิในการซื้อหุ้นของพนักงานและผู้บริหารที่ได้รับการจัดสรรหุ้นสามัญของบริษัทฯ
ในโครงการ ESOP โดย ณ สิ้นปี 2548 มีกำไรสะสมที่ยังไม่ได้จัดสรรทั้งสิ้น 3,314 ล้านบาท
ซึ่งเพิ่มขึ้นจากการมีกำไรสุทธิในปี 2548 จำนวน 1,208 ล้านบาท
สุทธิกับการตั้งสำรองตามกฎหมายเพิ่มขึ้นประมาณ 60 ล้านบาท

3. ปัจจัยหลักและอิทธิพลหลักที่อาจมีผลต่อการดำเนินงานหรือฐานะการเงินในอนาคต

การขยายตัวของผู้ใช้อินเตอร์เน็ตบรอดแบนด์ในภูมิภาคเอเซีย-แปซิฟิก

เอเชีย-แปซิฟิก เป็นภูมิภาคที่มีประชากรมากที่สุดในโลก
ดังนั้นอัตราการเติบโตของการใช้งานอินเทอร์เน็ตความเร็วสูงในภูมิภาคนี้จึงเพิ่มขึ้นมาก
ปัจจุบันนี้มีผู้ใช้บริการดังกล่าวถึง 332 ล้านคน ซึ่งนับเป็น 1 ใน 3
ของผู้ใช้บริการอินเทอร์เน็ตความเร็วสูงทั่วโลก (Source: www.arnnet.com.au) นอกจากนี้
ยังเป็นภูมิภาคที่มีผู้นำทางด้านอินเทอร์เน็ตความเร็วสูงทั้งสองประเทศคือ เกาหลีใต้และ ญี่ปุ่น
และมีมหาอำนาจด้านอินเทอร์เน็ตในอนาคต คือจีนและ อินเดีย (Source:
www.emarketer.com) ดังนั้น ประเทศจีน และ อินเดีย
จึงเป็นตลาดที่ใหญ่และสำคัญสำหรับโครงการไอพีสตาร์

ภาวะการแข่งขันจากผู้ให้บริการสื่อสารดาวเทียม

ภาวะอุตสาหกรรมดาวเทียมสื่อสารยังคงมีการเจริญเติบโตขึ้นอย่างต่อเนื่องถึงแม้จะมีสภาวะการแข่งขันค่อนข้างสูง
โดยบริษัทฯ มีแนวนโยบายในการสร้างมูลค่าเพิ่มให้กับลูกค้าโดยการพัฒนาผลิตภัณฑ์
(Application) และบริการเสริมต่างๆ
นำมาประยุกต์ใช้กับงานทางด้านดาวเทียมและให้บริการแบบเบ็ดเสร็จ (One –Stop service)
เช่น การให้บริการส่งสัญญาณโทรทัศน์ (Uplink service)
ร่วมกับการให้เช่าช่องสัญญาณดาวเทียม เป็นต้น

12.3 ค่าตอบแทนของผู้สอบบัญชี

ในปี 2548 บริษัทฯ และบริษัทย่อยจ่ายค่าตอบแทนการสอบบัญชีให้แก่

1.  ผู้สอบบัญชีของบริษัทฯ จำนวน 2.7 ล้านบาท และ สำนักงานสอบบัญชีที่ผู้สอบบัญชีสังกัด
    และกิจการที่เกี่ยวข้องกับสำนักงานสอบบัญชีที่ผู้สอบบัญชีสังกัด จำนวน 3.8 ล้านบาท

2.  จ่ายค่าตอบแทนของงานบริการอื่น ได้แก่ ค่าปรึกษาทางกฎหมายและภาษีอากร
    ให้สำนักงานสอบบัญชีที่ผู้สอบบัญชีสังกัดและกิจการที่เกี่ยวข้องกับสำนักงานสอบบัญชีที่ผู้สอบบัญชีสังกัด
    จำนวน 0.57 ล้านบาท
    โดยไม่มีค่าตอบแทนของงานบริการอื่นที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จ

12.4 คำอธิบายและการวิเคราะห์ฐานะการเงินและผลการดำเนินงานไตรมาส 1 ปี 2549

1. ภาพรวม

ไตรมาส 1/2549 บมจ. ชินแซทเทลไลท์ (“บริษัทฯ”) มีรายได้จากการขายและบริการทั้งสิ้น
1,755 ล้านบาทเพิ่มขึ้น 42.8% จากไตรมาส 1/2548 จากยอดขายอุปกรณ์ปลายทางไอพีสตาร์
(IPSTAR User Terminal:UT) และ รายได้จากการให้บริการช่องสัญญาณดาวเทียมไทยคม
4(ไอพีสตาร์) และผลจากการที่ค่าเงินบาทปรับตัวแข็งค่าขึ้นทำให้ในไตรมาสนี้บริษัทฯ
มีกำไรจากอัตราแลกเปลี่ยนจำนวน 186 ล้านบาท
ในขณะที่มีค่าใช้จ่ายเพิ่มขึ้นจากต้นทุนค่าเสื่อมราคาสินทรัพย์รวมถึงค่าตัดจำหน่ายต้นทุนทางการเงินโครงการไอพีสตาร์
และ ดอกเบี้ยจ่ายที่เพิ่มขึ้น

บริษัทฯ มีขาดทุนสุทธิ จำนวนทั้งสิ้น 58 ล้านบาท ในขณะที่ในไตรมาสเดียวกันของปี 2548 บริษัทฯ
มีกำไรสุทธิ(หลังปรับปรุง) 189 ล้านบาท

ในปี 2549 บริษัทฯ
ได้เริ่มปฏิบัติตามนโยบายการบัญชีเกี่ยวกับภาษีเงินได้รอตัดบัญชีตามมาตรฐานการบัญชีไทย ฉบับที่ 56
เรื่องการบัญชีเกี่ยวกับภาษีเงินได้ ก่อนวันถือปฏิบัติที่กำหนดไว้ในวันที่ 1 มกราคม
2550และจากการปฏิบัติตามนโยบายบัญชีดังกล่าวทำให้บริษัทฯ ต้องปรับปรุงข้อมูลย้อนหลังในงบดุล ณ
วันที่ 31 ธันวาคม พ.ศ. 2548 และงบกำไรขาดทุนสำหรับงวดสามเดือนสิ้นสุดวันที่ 31 มีนาคม
พ.ศ. 2548

2. ภาพรวมธุรกิจ

ธุรกิจบริการวงจรดาวเทียมและธุรกิจที่เกี่ยวเนื่องกับดาวเทียม

ปัจจุบันบริษัทฯ ดำเนินการโอนย้ายลูกค้าที่ใช้บริการไอพีสตาร์เกือบทั้งหมดบนดาวเทียมไทยคม และ ดาวเทียมอื่น ไปยังดาวเทียมไทยคม 4(ไอพีสตาร์) ขณะนี้มีลูกค้าในประเทศไทย ออสเตรเลีย นิวซีแลนด์ เวียดนาม ที่ใช้บริการบนดาวเทียมไทยคม 4 โดยในไตรมาสนี้ บริษัทฯ ขายอุปกรณ์ปลายทางไอพีสตาร์ (IPSTAR User Terminal:UT) ได้ทั้งสิ้นประมาณ 11,134 ตัว

ปริมาณการใช้งานบนดาวเทียมไทยคม 1,2 และ 3 เพิ่มขึ้นอย่างต่อเนื่อง โดยเฉพาะจากการใช้งานทางด้านการแพร่กระจายสัญญาณ โดยในไตรมาส 1/2549 มีลูกค้าทั้งใหม่และเก่าที่เป็นผู้ประกอบกิจการโทรทัศน์จากประเทศ ปากีสถาน เวียดนาม ลาว อินเดีย อิสราเอล ใช้บริการดาวเทียมไทยคมเพิ่มขึ้นประมาณ 20 ช่องโทรทัศน์ ปัจจุบันมีช่องโทรทัศน์กว่า 200 ช่อง ที่ส่งสัญญาณผ่านดาวเทียมไทยคม

เมื่อวันที่ 21 เมษายน 2549 ดาวเทียมไทยคม 5 ได้ถูกจัดส่งไปยังฐานยิงที่ เฟรนช กีเอนา
เพื่อเตรียมการสำหรับการจัดส่งสู่วงโคจรในช่วงปลายเดือนพฤษภาคม 2549

ธุรกิจการให้บริการอินเตอร์เน็ต

ในเดือนเมษายน 2549 บมจ. ซีเอส ล็อกซอินโฟ (CSL) ซื้อหุ้นสามัญของบริษัท เอดี เวนเจอร์
จำกัด (ADV) ในสัดส่วนร้อยละ 51 จากบริษัท ชิน คอร์ปอเรชั่น จำกัด (มหาชน) (SHIN)
โดยการเข้าซื้อหุ้นในครั้งนี้เพื่อเป็นการเสริมสร้างรายได้และกระจายแหล่งรายได้ รวมถึง
ยังเป็นการเพิ่มผลกำไรจากการดำเนินธุรกิจที่เกื้อหนุนซึ่งกันและกันในอนาคตจากลักษณะธุรกิจมีความเกี่ยวเนื่องกันที่สามารถสร้างมูลค่าเพิ่มได้ในอนาคต

ธุรกิจบริการโทรศัพท์

ประเทศกัมพูชา และ ประเทศลาว
มีการเติบโตของจำนวนผู้ใช้บริการโทรศัพท์เคลื่อนที่อย่างต่อเนื่อง
จึงส่งผลให้ผู้ประกอบการในประเทศมียอดผู้ใช้บริการเพิ่มขึ้นโดยเฉพาะลูกค้าในระบบ Prepaid ณ
สิ้นไตรมาส 1/2549 LTC และ Camshin มีจำนวนผู้ใช้บริการในระบบรวมทั้งสิ้นประมาณ
528,366 ราย และ 230,370 ราย ตามลำดับ

2. ผลการดำเนินงาน

นโยบายบัญชี

ในปี 2549 บริษัทฯ
ได้เริ่มปฏิบัติตามนโยบายการบัญชีเกี่ยวกับภาษีเงินได้รอตัดบัญชีตามมาตรฐานการบัญชีไทย ฉบับที่ 56
เรื่องการบัญชีเกี่ยวกับภาษีเงินได้ ก่อนวันถือปฏิบัติที่กำหนดไว้ในวันที่ 1 มกราคม 2550
โดยหลักการของมาตรฐานบัญชีดังกล่าวคือ

-   บริษัทฯ
    จะรับรู้สินทรัพย์หรือหนี้สินภาษีเงินได้รอตัดบัญชีเมื่อมูลค่าของฐานภาษีของสินทรัพย์หรือหนี้สินนั้นแตกต่างแบบชั่วคราวจากมูลค่าคงเหลือตามบัญชี
    ซึ่งผลต่างชั่วคราวหลักนั้นเกิดจาก ค่าเสื่อมราคาของสินทรัพย์ภายใต้สัญญาสัมปทาน
    ค่าเสื่อมราคาของอาคารและอุปกรณ์ ค่าเผื่อหนี้สงสัยจะสูญ สำรองหนี้สินต่างๆ
    ยอดยกมาของผลขาดทุนทางภาษี
    และผลต่างระหว่างมูลค่ายุติธรรมของสินทรัพย์ที่ได้มาและฐานภาษี

-   จะต้องเชื่อมั่นว่าจะมีกำไรทางภาษีในอนาคตที่จะทำให้สามารถนำผลแตกต่างดังกล่าวมาใช้ประโยชน์ทางด้านภาษีได้

การปฏิบัติตามนโยบายบัญชีดังกล่าวทำให้บริษัทฯ ต้องปรับปรุงข้อมูลย้อนหลังในงบดุล ณ วันที่ 31
ธันวาคม พ.ศ. 2548 และงบกำไรขาดทุนสำหรับงวดสามเดือนสิ้นสุดวันที่ 31 มีนาคม พ.ศ. 2548
โดยมีรายการที่ทำการปรับปรุง คือ

+------------+-----------------------------+--------+--------+--------+
| ง          | รายการปรับปรุง                | ก่อน    | ปรับปร  | หลัง    |
| บการเงินรวม |                             | ปรับปรุง | ุงเพิ่มขึ้น | ปรับปรุง |
|            |                             |        | (ลดลง) |        |
| หน่วย:      |                             |        |        |        |
| ล้านบาท     |                             |        |        |        |
+------------+-----------------------------+--------+--------+--------+
| งบดุล       | เงินลงทุนในบริษัทย่อยและบริษัทร่วม  | 780    | 52     | 832    |
+------------+-----------------------------+--------+--------+--------+
|            | สินทรัพย์ภาษีเงินได้รอตัดบัญชี       | -      | 243    | 243    |
+------------+-----------------------------+--------+--------+--------+
|            |   รวมผลการปรับปรุงสินทรัพย์      |        | 295    |        |
+------------+-----------------------------+--------+--------+--------+
|            | หนี้สินภาษีเงินได้รอตัดบัญชี         | -      | 74     | 74     |
+------------+-----------------------------+--------+--------+--------+
|            |   รวมผลการปรับปรุงหนี้สิน        |        | 74     |        |
+------------+-----------------------------+--------+--------+--------+
|            | รายการปรับปรุง                | (126)  | (3)    | (129)  |
|            | จากการแปลงค่าเงินตราต่างประเทศ |        |        |        |
+------------+-----------------------------+--------+--------+--------+
|            | กำไรสะสมปลายงวด             | 3,313  | 224    | 3,538  |
+------------+-----------------------------+--------+--------+--------+
|            |   รวมผลการปรับปรุงส่วนของผู้ถือหุ้น |        | 221    |        |
+------------+-----------------------------+--------+--------+--------+
| ง          | ส่วนแบ่งผล                    | 13     | (3)    | 10     |
| บกำไรขาดทุน | กำไรจากเงินลงทุนตามวิธีส่วนได้เสีย |        |        |        |
+------------+-----------------------------+--------+--------+--------+
|            | ภาษีเงินได้                    | 52     | 9      | 61     |
+------------+-----------------------------+--------+--------+--------+
|            | กำไรสุทธิ                     | 291    | (12)   | 189    |
+------------+-----------------------------+--------+--------+--------+
|            |   รวมผลการปรับปรุงงบกำไรขาดทุน |        | (12)   |        |
+------------+-----------------------------+--------+--------+--------+

ข้อมูลการเงินที่สำคัญ

+----------------------------------+-----------+-----------+-----------+
|                                  | จำนวน     |           | เปลี่ยนแปลง |
|                                  | (ล้านบาท)  |           |           |
+----------------------------------+-----------+-----------+-----------+
|                                  | ไตรมาส    | ไตรมาส    | YoY       |
|                                  | 1/49      | 1/48      |           |
|                                  |           |           | (%)       |
|                                  |           | (ปรับปรุง)  |           |
+----------------------------------+-----------+-----------+-----------+
| รายได้จากการขายและบริการ           | 1,755     | 1,229     | 42.8      |
+----------------------------------+-----------+-----------+-----------+
| ส่วนแ                             | 25        | 10        | 150.0     |
| บ่งกำไรสุทธิจากบริษัทร่วมตามวิธีส่วนได้เสีย |           |           |           |
+----------------------------------+-----------+-----------+-----------+
| ต้นทุนขายและบริการ                  | 1,564     | 815       | 91.9      |
+----------------------------------+-----------+-----------+-----------+
| ค่าใช้จ่ายในการขายและบริหาร          | 281       | 175       | 60.6      |
+----------------------------------+-----------+-----------+-----------+
| กำไรจากการดำเนินงาน*              | (90)      | 240       | (137.5)   |
+----------------------------------+-----------+-----------+-----------+
| กำไรก่อนดอกเบี้ยจ่าย ภาษี และ         | 689       | 563       | 22.4      |
| ค่าเสื่อมราคา**                     |           |           |           |
+----------------------------------+-----------+-----------+-----------+
| กำไรสุทธิ                          | (58)      | 189       | (130.7)   |
+----------------------------------+-----------+-----------+-----------+
| กำไรสุทธิต่อหุ้น (บาท)                | (0.05)    | 0.21      | (123.8)   |
+----------------------------------+-----------+-----------+-----------+

* กำไรจากการดำเนินงาน = รายได้จากการขายและบริการ – ต้นทุนขายและบริการ – ค่าใช้จ่ายในการขายและบริหาร

** กำไรก่อนหักดอกเบี้ยจ่าย ภาษี และ ค่าเสื่อมราคา = กำไรจากการดำเนินงาน +
ค่าเสื่อมราคาและค่าตัดจำหน่าย

รายได้จากการขายและบริการ

รายได้จากการขายและบริการรวมในไตรมาส 1/2549 ทั้งสิ้น 1,755 ล้านบาท เพิ่มขึ้น 526 ล้านบาท หรือ 42.8% จาก 1,229 ล้านบาท ในปีก่อน เนื่องจากมีรายได้จากการให้บริการดาวเทียมและเกี่ยวเนื่อง และ รายได้จากการให้บริการโทรศัพท์เพิ่มขึ้น 

  ----------------------------------- ------------- ------------- --------
  รายได้จากการขายและบริการ              ไตรมาส 1/49   ไตรมาส 1/48   %YoY

  บริการดาวเทียมและเกี่ยวเนื่อง             1,153         755           52.7

  บริการโทรศัพท์                         582           460           26.5

  บริการอินเตอร์เน็ต                      20            14            42.0

  รวม                                 1,755         1,229         42.8
  ----------------------------------- ------------- ------------- --------

รายได้จากการให้บริการดาวเทียมและธุรกิจที่เกี่ยวเนื่อง

บริษัทฯ มีรายได้จากการให้บริการวงจรดาวเทียมและธุรกิจที่เกี่ยวเนื่องในไตรมาส 1/2549 ทั้งสิ้น
1,153 ล้านบาท เพิ่มขึ้น 398 ล้านบาท หรือ 52.7% จาก 755 ล้านบาท
ในระยะเวลาเดียวกันของปีก่อน โดยมีรายละเอียดดังนี้

  ----------------------------------- ------------- ------------- --------
  รายได้จากบริการดาวเทียมและเกี่ยวเนื่อง     ไตรมาส 1/49   ไตรมาส 1/48   %YoY

  ดาวเทียมไทยคม 1A, 2, 3 และเกี่ยวเนื่อง   645           577           11.8

  ไอพีสตาร์                             508           178           185.4

  รวม                                 1,153         755           52.7
  ----------------------------------- ------------- ------------- --------

รายได้จากการให้บริการไอพีสตาร์ 508 ล้านบาท เพิ่มขึ้น 330 ล้านบาท หรือ 185.4% จาก 178
ล้านบาท ในระยะเวลาเดียวกันของปีก่อน โดยรายได้หลักมาจากการขาย UT
โดยในไตรมาสนี้บริษัทฯ มียอดขาย UT 11,134 ตัว ในขณะที่ไตรมาสเดียวกันของปีก่อนมียอดขาย
3,506 ตัว รวมถึงมีรายได้จากการให้เช่าช่องสัญญาณดาวเทียมไทยคม 4(ไอพีสตาร์)
หลังจากเริ่มให้บริการเมื่อเดือนธันวาคม 2548 ที่ผ่านมา

รายได้จากการให้เช่าช่องสัญญาณดาวเทียมไทยคมและบริการอื่นที่เกี่ยวเนื่อง 645 ล้านบาท เพิ่มขึ้น
68 ล้านบาท หรือ 11.8% จาก 577 ล้านบาทในไตรมาส 1/2548
เนื่องมาจากมีปริมาณการใช้งานทางด้านแพร่กระจายสัญญาณ (Broadcasting) เพิ่มขึ้น
โดยในไตรมาส 1/2549 มีผู้ประกอบกิจการโทรทัศน์ที่เป็นลูกค้าทั้งใหม่และเก่าจากประเทศ
ปากีสถาน เวียดนาม ลาว อินเดีย อิสราเอล ใช้บริการดาวเทียมไทยคมเพิ่มขึ้นประมาณ 20
ช่องโทรทัศน์ ทำให้ปัจจุบันมีช่องโทรทัศน์กว่า 200 ช่อง ที่ส่งสัญญาณผ่านดาวเทียมไทยคม

รายได้จากการให้บริการระบบโทรศัพท์

บริษัทฯ มีรายได้จากการให้บริการโทรศัพท์ในไตรมาส 1/2549 ทั้งสิ้น 582 ล้านบาท เพิ่มขึ้น 122
ล้านบาท หรือ 26.5% จาก 460 ล้านบาท ในไตรมาสเดียวกันปีก่อน
ตามการเพิ่มขึ้นของจำนวนผู้ใช้บริการโทรศัพท์เคลื่อนที่ประเภท Prepaid อย่างต่อเนื่องจากปีก่อน

รายได้จากการให้บริการอินเตอร์เน็ต

บริษัทฯ มีรายได้จากการให้บริการอินเตอร์เน็ตในไตรมาส 1/2549 ทั้งสิ้น 20 ล้านบาท
เพิ่มขึ้นจาก14 ล้านบาท ในไตรมาส 1/2548 จากการเพิ่มขึ้นเล็กน้อยของจำนวนผู้ใช้บริการของ
Camshin และ LTC

ต้นทุนขายและบริการ

บริษัทฯ มีต้นทุนรวมในไตรมาส 1/2549 ทั้งสิ้น 1,564 ล้านบาท เพิ่มขึ้น 749 ล้านบาท หรือ
91.9% จาก 815 ล้านบาท ในไตรมาสเดียวกันของปีก่อน
สาเหตุหลักเนื่องจากการเพิ่มขึ้นของต้นทุนการให้บริการดาวเทียม และ การให้บริการโทรศัพท์
โดยสัดส่วนต้นทุนรวมต่อรายได้จากการขายและบริการรวม เท่ากับ 89.1% เปรียบเทียบกับ 66.3%
ในไตรมาส 1/2548

  --------------------------------- ------------- ------------- ----------
  ต้นทุนขายและบริการ                   ไตรมาส 1/49   ไตรมาส 1/48   %YoY

  บริการดาวเทียมและเกี่ยวเนื่อง           1,273         574           121.8

  บริการโทรศัพท์                       273           229           19.2

  บริการอินเตอร์เน็ต                    18            12            50.0

  รวม                               1,564         815           91.9
  --------------------------------- ------------- ------------- ----------

ต้นทุนการให้บริการดาวเทียมและธุรกิจที่เกี่ยวเนื่อง

ต้นทุนในการให้บริการวงจรดาวเทียมและธุรกิจที่เกี่ยวเนื่องในไตรมาส 1/2549 มีจำนวนทั้งสิ้น
1,273 ล้านบาท เพิ่มขึ้น 121.8% จาก 574 ล้านบาทในระยะเวลาเดียวกันของปีก่อน
โดยในไตรมาสนี้มีสัดส่วนต้นทุนต่อรายได้ เท่ากับ 110.4% เพิ่มขึ้นจาก 76.0% ในไตรมาส
1/2548
เนื่องจากมีต้นทุนค่าเสื่อมราคาเพิ่มขึ้นจากการเริ่มตัดค่าเสื่อมราคาอุปกรณ์โครงการไอพีสตาร์
รวมถึง ค่าเสื่อมราคาที่เพิ่มขึ้นจากการที่ดาวเทียมไทยคม 3 มีอายุการใช้งานลดลง

  --------------------------------- ------------- ------------- ----------
  ต้นทุนการบริการดาวเทียมและเกี่ยวเนื่อง    ไตรมาส 1/49   ไตรมาส 1/48   %YoY

  ดาวเทียมไทยคม 1A, 2, 3 และเกี่ยวเนื่อง 463           370           25.1

  ไอพีสตาร์                           810           204           297.1

  รวม                               1,273         574           121.8
  --------------------------------- ------------- ------------- ----------

-   ต้นทุนการให้บริการไอพีสตาร์เพิ่มขึ้นประมาณ 606 ล้านบาท หรือ 297.1%
    จากไตรมาสเดียวกันของปีก่อน เนืองจาก

    -   การเพิ่มขึ้นของต้นทุนขาย UT ตามการเพิ่มขึ้นของยอดขาย UT

    -   การเพิ่มขึ้นของต้นทุนที่เกี่ยวเนื่องกับการให้บริการดาวเทียมไทยคม 4
        ที่เริ่มให้บริการเมื่อเดือนธันวาคม 2548 ที่ผ่านมา
        ซึ่งต้นทุนดังกล่าวไม่เกิดขึ้นในไตรมาสเดียวกันของปีก่อน เช่น
        ค่าเสื่อมราคาของต้นทุนดาวเทียมไทยคม 4 และ อุปกรณ์ภาคพื้นดิน จำนวนประมาณ 281
        ล้านบาท ต้นทุนค่าสัมปทานที่บริษัทฯ
        จะต้องแบ่งรายได้ที่ได้รับจากการให้บริการช่องสัญญาณดาวเทียมไทยคม 4
        ให้แก่กระทรวงเทคโนโลยีสารสนเทศและการสื่อสาร จำนวน 16 ล้านบาท และ
        ต้นทุนค่าเบี้ยประกันภัยดาวเทียมบนวงโคจร (In orbit insurance) จำนวน 69
        ล้านบาท

-   ต้นทุนในการให้บริการดาวเทียมไทยคม 1A, 2,3 และบริการที่เกี่ยวเนื่องเพิ่มขึ้นประมาณ 93
    ล้านบาท หรือ 25.1%
    จากไตรมาสเดียวกันของปีก่อนซึ่งเป็นผลมาจากการเพิ่มขึ้นของต้นทุนค่าเสื่อมราคาของดาวเทียมไทยคม
    3 จากการที่ดาวเทียมไทยคม 3 มีอายุการใช้งานลดลง ประมาณ 78 ล้านบาท

ต้นทุนการให้บริการโทรศัพท์

ต้นทุนการให้บริการโทรศัพท์ในไตรมาส 1/2549 จำนวนทั้งสิ้น 273 ล้านบาท เพิ่มขึ้น 19.2% จาก
229 ล้านบาทในไตรมาส 1/2548 เนื่องจากบริษัทฯ
ทำการขยายโครงข่ายการให้บริการโทรศัพท์เพื่อรองรับการขยายตัวของตลาดผู้ใช้บริการโทรศัพท์ทั้งในประเทศกัมพูชา
และ ประเทศลาว ซึ่งมีผลทำให้ต้นทุนเพิ่มขึ้นจากไตรมาสเดียวกันของปีก่อน เช่น
ค่าตัดจำหน่ายของอุปกรณ์โครงข่าย และ ต้นทุนค่าไฟฟ้า

ต้นทุนการให้บริการอินเตอร์เน็ต

ต้นทุนการให้บริการอินเตอร์เน็ตในไตรมาส 1/2549 จำนวนทั้งสิ้น 18 ล้านบาท เพิ่มขึ้นจาก 12
ล้านบาท ในไตรมาสเดียวกันของปีก่อน

ค่าใช้จ่ายในการขายและบริหาร

บริษัทฯ มีค่าใช้จ่ายในการขายและบริหาร และ ค่าตอบแทนกรรมการ (“SG&A”) ในไตรมาส
1/2549 รวมทั้งสิ้น 281 ล้านบาท เพิ่มขึ้น 106 ล้านบาท หรือ 60.6% จาก 175 ล้านบาท
ในไตรมาสเดียวกันปีก่อน
เนื่องจากในไตรมาสนี้มีค่าตัดจำหน่ายต้นทุนทางการเงินของโครงการไอพีสตาร์ซึ่งตัดจำหน่ายด้วยวิธีเส้นตรงตามระยะเวลาคืนเงินกู้ของโครงการ
จำนวนประมาณ 42 ล้านบาท

ดอกเบี้ยจ่าย

บริษัทฯ มีดอกเบี้ยจ่ายทั้งสิ้น 221 ล้านบาท เพิ่มขึ้น 180 ล้านบาท หรือ 438.9% จาก 41
ล้านบาท ในไตรมาส 1/2548
เนื่องจากเริ่มบันทึกดอกเบี้ยของโครงการไอพีสตาร์เป็นค่าใช้จ่ายหลังจากดาวเทียมไทยคม
4(ไอพีสตาร์) เริ่มให้บริการเมื่อเดือนธันวาคม 2548 ที่ผ่านมา

กำไรจากอัตราแลกเปลี่ยน

จากการที่ค่าเงินบาทในช่วงเดือนมกราคม – มีนาคม 2549 ปรับตัวแข็งค่าขึ้นอย่างมีนัยสำคัญ
ทำให้ในไตรมาส 1/2549บริษัทฯ มีกำไรจากอัตราแลกเปลี่ยน ทั้งสิ้น 186 ล้านบาท
ในขณะที่ช่วงระยะเวลาเดียวกันของปีก่อนมีกำไรจากอัตราแลกเปลี่ยนจำนวน 0.6 ล้านบาท

ส่วนแบ่งกำไรสุทธิจากเงินลงทุนตามวิธีส่วนได้เสีย

จากการที่บริษัทฯ เริ่มปฏิบัติตามนโยบายการบัญชีเกี่ยวกับภาษีเงินได้รอตัดบัญชี
ทำให้ต้องทำการปรับปรุงรายการส่วนแบ่งกำไรสุทธิจากเงินลงทุนตามวิธีส่วนได้เสียของไตรมาส1/2548
ลดลงจาก 13 ล้านบาท เป็น 10 ล้านบาท โดยในไตรมาส 1/2549 บริษัทฯ
มีส่วนได้เสียในกำไรของบริษัทร่วมกลุ่ม CSL ทั้งสิ้น 25 ล้านบาท
เพิ่มขึ้นระยะเวลาเดียวกันของปีก่อน เนื่องจากตั้งแต่ไตรมาส 3/2548 CSL
รับรู้ผลการดำเนินงานจากธุรกิจสื่อโฆษณาผ่านสมุดรายนามผู้ใช้โทรศัพท์ตามสัดส่วนการถือหุ้นในบริษัท
เทเล อินโฟมีเดีย (TMC) ที่เพิ่มขึ้นจาก 63.25% เป็น 100%
รวมถึงมีผลการดำเนินงานของธุรกิจอินเตอร์เน็ตเพิ่มขึ้น

ภาษีเงินได้

บริษัทฯ เริ่มปฏิบัติตามตามนโยบายการบัญชีเกี่ยวกับภาษีเงินได้รอตัดบัญชี ทำให้บริษัทฯ
บันทึกผลประโยชน์ทางภาษีที่คาดว่าจะได้รับในอนาคตเนื่องจากบริษัทฯ สามารถนำผลขาดทุนสะสม
(Loss carry forward)
ที่เกิดขึ้นมาเพื่อลดฐานในการคำนวณภาษีเงินได้ในอนาคตส่งผลให้บริษัทฯ
บันทึกภาษีเงินได้เป็นรายได้ในไตรมาส 1/2549 จำนวน 38 ล้านบาท และ
ผลจากการนำมาตรฐานบัญชีดังกล่าวมาใช้ทำให้มีการปรับการบันทึกภาษีจ่ายของไตรมาส 1/2548
เพิ่มขึ้นจากจาก 51 ล้านบาท เป็น 62 ล้านบาทอีกด้วย

4. ฐานะทางการเงิน

จากการที่บริษัทฯ
เริ่มปฏิบัติตามตามนโยบายการบัญชีเกี่ยวกับภาษีเงินได้รอตัดบัญชีทำให้มีการปรับปรุงรายการในงบดุล
ณ สิ้นปี 2548 ส่งผลให้มีสินทรัพย์รวม ณ สิ้นปี 2548 เพิ่มขึ้นจาก 33,687 ล้านบาท เป็น 33,983
ล้านบาท

ณ สิ้นไตรมาส 1/2549 บริษัทฯ มีสินทรัพย์รวม 34,403 ล้านบาท เพิ่มขึ้น 420 ล้านบาท หรือ
1.2% จาก ณ สิ้นปี 2548 เนื่องจาก มีการลงทุนในโครงการดาวเทียมไทยคม 5
รวมถึงมีการขยายโครงข่ายโทรศัพท์ในประเทศกัมพูชาและลาวอย่างต่อเนื่อง โดยสินทรัพย์สุทธิ
ของกลุ่ม CSL ถูกบันทึกในรายการเงินลงทุนในบริษัทร่วม

ส่วนประกอบหลักของสินทรัพย์

+---------------------+-----------+-----------+----------+------------+
| สินทรัพย์              | 31 มีนาคม  |           | 31       |            |
|                     | 2549      |           | ธันวาคม   |            |
|                     |           |           | 2548     |            |
|                     |           |           | (ปรับปรุง) |            |
+---------------------+-----------+-----------+----------+------------+
|                     | จำนวน     | ร้อยละของ  | จำนวน    | ร้อยละของ   |
|                     |           |           |          |            |
|                     | (ล้านบาท)  | สินทรัพย์รวม | (ล้านบาท) | สินทรัพย์รวม  |
+---------------------+-----------+-----------+----------+------------+
| สินทรัพย์หมุนเวียน       | 2,462     | 7.2       | 3,221    | 9.5        |
+---------------------+-----------+-----------+----------+------------+
| เงินลงทุนในบริษัทร่วม    | 857       | 2.5       | 832      | 2.4        |
+---------------------+-----------+-----------+----------+------------+
| อาคาร และอุปกรณ์      | 9,758     | 28.4      | 8,242    | 24.3       |
+---------------------+-----------+-----------+----------+------------+
| อาคารและอ           | 18,804    | 54.7      | 19,312   | 56.8       |
| ุปกรณ์ภายใต้สัญญาสัมปทาน |           |           |          |            |
+---------------------+-----------+-----------+----------+------------+

สภาพคล่อง

ณ สิ้นไตรมาส 1/2549 บริษัทฯ มีอัตราส่วนสินทรัพย์หมุนเวียนต่อหนี้สินหมุนเวียน 0.39 เท่า
ลดลงจาก 0.58 เท่า ณ สิ้นปี 2548
เนื่องจากมีเงินกู้ระยะยาวที่ถึงกำหนดชำระในหนึ่งปีเพิ่มขึ้นประมาณ 93 ล้านบาท
ในขณะที่มีเงินสดคงเหลือลดลงประมาณ 314 ล้านบาท จาก ณ สิ้นปี 2548 เนื่องจากบริษัทฯ
เริ่มชำระคืนเงินต้นพร้อมดอกเบี้ยของโครงการไอพีสตาร์

เงินลงทุน

บริษัทฯ บันทึกเงินลงทุนในกลุ่ม CSL ในรายการเงินลงทุนซึ่งบันทึกโดยวิธีส่วนได้เสีย
โดยผลจากการเริ่มปฏิบัติตามนโยบายการบัญชีเกี่ยวกับภาษีเงินได้รอตัดบัญชี ทำให้บริษัทฯ
ทำการปรับปรุงรายการเงินลงทุน ณ สิ้นปี 2548 เพิ่มขึ้นจาก 780 ล้านบาท เป็น 832 ล้านบาท
โดย ณ สิ้นไตรมาส 1/2459 บริษัทฯ มีเงินลงทุนในบริษัทร่วมทั้งสิ้น 857 ล้านบาท เพิ่มขึ้นจาก ณ
สิ้นปี 2548 จากผลประกอบการที่เพิ่มขึ้นของ CSL ในช่วงไตรมาส 1/2549

อาคารและอุปกรณ์สุทธิ

บริษัทฯ มีอาคารและอุปกรณ์สุทธิ(“PPE”) ณ สิ้นไตรมาส 1/2549 ทั้งสิ้น 9,758 ล้านบาท เพิ่มขึ้น
1,516 ล้านบาท จาก ณ สิ้นปี 2548 ที่มีจำนวนทั้งสิ้น 8,242 ล้านบาท
จากการลงทุนโครงการดาวเทียมไทยคม 5 ในไตรมาสนี้จำนวน 1,398 ล้านบาท โดย ณ
สิ้นไตรมาส 1/249 บริษัทฯ ได้ลงทุนในโครงการไทยคม 5 ไปแล้วทั้งสิ้นประมาณ 3,115 ล้านบาท
(2548: 1,717 ล้านบาท) และ มีอาคารและอุปกรณ์สุทธิภายใต้สัญญาสัมปทานของ Camshin
เพิ่มขึ้นสุทธิประมาณ 94 ล้านบาท

อาคารและอุปกรณ์ภายใต้สัญญาสัมปทานสุทธิ

บริษัทฯ มีอาคารและอุปกรณ์ภายใต้สัญญาสัมปทานสุทธิ ณ สิ้นไตรมาส 1/2549 ทั้งสิ้น 18,804
ล้านบาท ลดลงจากจาก ณ สิ้นปี 2548 ที่มีจำนวนทั้งสิ้น 19,312 ล้านบาท
จากการตัดค่าสื่อมราคาในไตรมาสนี้จำนวน 513 ล้านบาท

เงินกู้ยืม และ ส่วนของเจ้าของ

ณ สิ้นไตรมาส 1/2549 บริษัทฯ มีเงินกู้ยืมสุทธิทั้งสิ้น 17,751 ล้านบาท เพิ่มขึ้น 617 ล้านบาท
จาก 17,134 ล้านบาท ณ สิ้นปี 2548 จากการเบิกเงินกู้เพื่อโครงการไทยคม 5
สุทธิกับการจ่ายชำระคืนเงินกู้ยืมระยะยาวของโครงการไอพีสตาร์

จากการที่บริษัทฯ
เริ่มปฏิบัติตามตามนโยบายการบัญชีเกี่ยวกับภาษีเงินได้รอตัดบัญชีทำให้มีการปรับปรุงรายการในงบดุล
ณ สิ้นปี 2548 ส่งผลให้มีส่วนของผู้ถือหุ้น ณ สิ้นปี 2548 เพิ่มขึ้นจาก 13,584 ล้านบาท เป็น
13,805 ล้านบาท โดย ณ สิ้นไตรมาส 1/2549 บริษัทฯ มี ส่วนของผู้ถือหุ้นทั้งสิ้น 13,683
ล้านบาท ลดลงจาก ณ สิ้นปี 2548 สาเหตุหลักเนื่องจากบริษัทฯ มีผลขาดทุนสุทธิในไตรมาสนี้จำนวน
58 ล้านบาท และขาดทุนจากการแปลงค่าเงินตราต่างประเทศ (Translation adjustment)
เพิ่มขึ้น 62 ล้านบาท

บริษัทฯ มีอัตราส่วนเงินกู้ยืมสุทธิต่อส่วนทุน 1.30 เท่า ซึ่งอยู่ในระดับที่ไม่สูงสำหรับบริษัทฯ
ที่มีการลงทุนในโครงการขนาดใหญ่ คือ โครงการดาวเทียมไทยคม 4(ไอพีสตาร์) และ
โครงการดาวเทียมไทยคม 5 ที่ได้รับการสนับสนุนทางการเงินจากสถาบันการเงิน

งบกระแสเงินสด

บริษัทฯ มี กระแสเงินสดจากการดำเนินงานในไตรมาส 1/2549 ทั้งสิ้น 907 ล้านบาท
ในขณะที่มีกระแสเงินใช้ไปเพื่อการลงทุนทั้งสิ้น 1,898 ล้านบาท ซึ่งส่วนใหญ่เป็นเงินลงทุน
เพื่อโครงการดาวเทียมไทยคม 5 และ เพื่อขยายโครงข่ายโทรศัพท์
ซึ่งโครงการลงทุนดังกล่าวได้รับสนับสนุนเงินทุนบางส่วนจากสถาบันการเงิน โดยบริษัทฯ
มีกระแสเงินสดรับจากการจัดหาเงินสุทธิในไตรมาสนี้ทั้งสิ้น 675 ล้านบาท
โดยมีเงินสดรับจากการเบิกเงินกู้ระยะยาวเพื่อใช้ในโครงการดาวเทียมไทยคม 5 จำนวนประมาณ
1,329 ล้านบาท และได้ทำการชำระคืนเงินกู้ระยะยาวทั้งสิ้น 670 ล้านบาท
ซึ่งส่วนใหญ่ป็นการชำระคืนเงินกู้ระยะยาวของโครงการไอพีสตาร์

บริษัทฯมีเงินสดคงเหลือ ณ วันที่ 31 มีนาคม 2549 ทั้งสิ้น 363 ล้านบาท